Istorijsko gostovanje srpske opere u Rusiji - Bizlife.rs\nIstorijsko gostovanje srpske opere u Rusiji\n21:11 Sankt Peterburg, 05/02/2012\nRedovni profesor Fakulteta muzičke umetnosti i jedna od najangažovanijih dirigenata u Srbiji Vesna Šouc Tričković, izjavila je da je nedavno gostovanje Orkestra i solista Madlenianuma u Sankt Peterburgu istorijski događaj, jer je to bilo prvo gostovanje srpske opere u ovom gradu.\n„Pre dvadesetak dana gostovali smo sa operom ‘Mandragola’ savremenog srpskog kompozitora Ivana Jevtića u čuvenom Aleksandrovskom teatru u Sankt Peterburgu, predstava je izvanredno primljena, imali smo zaista veliki uspeh na koji smo svi ponosni“, kazala je Šouc u intervjuu Tanjugu.\nPrema njenim rečima, mnogo je ansambala i naših umetnika gostovalo u Sankt Peterburgu, ali ovo je bilo prvo gostovanje srpske opere. Sa ovom produkcijom Madlenianuma nastavljaju se gostovanja, već za sedam dana biće u Mariboru koji je ove godine Evropska prestonica kulture.\nU Mariborskom pozorištu biće izvedena Jevtićeva „Mandragola“ na srpskom, kao i u Sankt Peterburgu gde je publika sjajno primila operu, kako je kazala dirigent, pratili su pažljivo tekst na dva monitora i vrlo su angažovano učetvovali, bilo je puno smeha, jer je to komična opera.\n„Utisak je izuzetan, publika je bila oduševljena, bile su ovacije, sve je fantastično organizovano iako je složeno i skupo gostovanje. Išlo je oko 80 ljudi, orkestar, solisti, tehnika, ali sve je bilo izvanredno, radujemo se što smo dobili poziv za gostovanje „Mandragole“ u Minsku u aprilu“, kazala je ona.\nSimfonijski, pozorišni i horski dirigent, Šouc je dirigovala više od 400 predstava, nekoliko stotina koncerata u zemlji i inostranstvu, učestvovala na brojnim domaćim i inostranim festivalima. Gostovala je u Nemačkoj, Danskoj, Švajcarskoj, Letoniji, Grčkoj, Slovačkoj, Kanadi, Turskoj, Mađarskoj, dirigovala u slavnoj Gavo sali u Parizu u kojoj je samo nekoliko naših umetnika nastupalo.\nUspešna, otvorena za nove projekte, među našim najangažovanijim dirigentima, Šouc kaže da to nije rezultat koji dolazi brzo i lako. To je veliki trud koji traje punih 20 godina, počela je kao horski dirigent, nastupala sa kamernim i simfonijskim orkestrima i u teatrima, gde je najangažovanija. Diriguje baletsku predstavu „Grk Zorba“ u Srpskom narodnom pozorištu, mjuzikl „Neki to vole vruće“ diriguje još od studentskih dana u Pozorištu na Terazijama, balet „Kraljica Margo“ u Narodnom pozorištu.\n„Mogu da se pohvalim, da su skoro sve moje predstave, koje sam radila i koje sada radim, dugovečne, neke imaju 50, 100 ili čak 300 izvođenja. Taj kvalitet se ne odnosi samo na mene, nego na sve nas koji učestvujemo u predstavi ali u svakom slučaju znači, da brižljivo gajimo, negujemo kvalitet predstave“, kazala je dirigent rođena u poznatoj muzičkoj porodici.\nO tome kako se opredelila baš za dirigovanje, Šouc je ispričala da je u srednjoj muzičkoj školi završila klavirski odsek, išla na takmičenja i republička i savezna iz klavira iz kamerne muzike, spremila je i prijemni ispit za klavir a onda odlučila da ne bude pijanista, upisala je odsek za opštu muzičku pedagogiju koju je i diplomirala.\n„Već posle prvih nekoliko časova predmeta dirigovanja koja sam imala na tom odseku, shvatila sam da je to to, da želim da budem dirigent, upisala sam taj odsek kod profesorke Darinke Matić Marović čiji sam prvi student“, kazala je Šouc.\nPrema njenim rečima, logično je što je muzika njen izbor jer je odrasla uz muziku, uz oca koji je poznati kompozitor, u porodici u kojoj su svi rado slušali klasičnu i džez muziku. Ona smatra da je izuzetno važno koju muziku deca slušaju od najranijih detinjstva, šta im se plasira, ako je to kvalitetna muzika, teško da će u kasnijim godinama slušati nešto drugo što nije kvalitetno.\nZa dirigovanje se opredelila jer voli ljude, to ju otvara, inspiriše, raditi sa ansamblom je sublimacija svih znanja i kvaliteta koji su negde u njoj samoj. Za uspeh i opstanak u tom pozivu za koji većina vezuje autoritet, kaže da su potrebni snaga, veština, mudrost, znanje, inspiracija, sa godinama dolazi i iskustvo.\n„Biti uspešan pre svega znači konstantno se potvrđivati, svaka predstava je izazov jer donosi neku novu problematiku, za mene je autoritet pre svega znanje i nisam svih ovih godina osetila neku težinu što sam žena, inspiraciju nalazim u porodici, taj balans između profesionalnog i privatnog života je prava stvar, mislim da ne treba biti preambiciozan, inače možemo otići stranputicom“, kazala je dirigent Šouc, majka petogodišnje Katarine koja obožava da ide u pozorište.\n„Nekad moram da krijem da imam predstavu, da ne bi išla na svaku jer neke traju do kasno uveče. Ima sluha i pokazuje veliko interesovanje za balet, čak ide na časove baleta, ali videćemo šta će budućnost doneti. Važno je da ona napravi svoj izbor, ja ću da je osluškujem i podržim onako kako su se moji roditelji ponašali prema meni, nadam se da ću prepoznati to što ona želi i voli“, kazala je Šouc.


Jeremić: Važno da Srbija pokaže jedinstvo pred svijetom | Republika Srpska\nNaslovna Vijesti Jeremić: Važno da Srbija pokaže jedinstvo pred svijetom\nJeremić: Važno da Srbija pokaže jedinstvo pred svijetom\nMinistar spoljnih poslova Vuk Jeremić izjavio je da je od presudne važnosti da danas, u zaključku skupštinske debate o mišljenju Medjunarodnog suda pravde o Kosovu, prema svijetu demonstriramo jedinstvo i pošaljemo poruku kojim putem želimo da nastavimo, jer od toga koliko smo jedinstveni zavisi koliko ćemo biti jaki pred ostatkom sveta.\n„Mi danas šaljemo poruku u svet da li smo jedinstveni u tome da nastavimo, odnosno da li ćemo imati kontinuitet politike koja podrazumeva centralnu važnosti očuvanja suvereniteta i teritorijalnog integriteta zemlje na miran, diplomatski i dostojanstven način, pod kakvim god pritiscima se našli“, izjavio je Jeremić sinoć RTS-u.\nSkupština Srbije će danas na vanrednoj sednici raspravljati o vladinom predlogu odluke o mišljenju Medjunarodnog suda pravde o legalnosti jednostrano proglašene nezavisnosti Kosova i nastavku aktivnosti Srbije u odbrani suvereniteta.\n„Zaključak skupštine, ono što će na kraju izaći u svet, od ogromne bi bilo važnosti da bude usvojen sa što je moguće većim brojem glasova poslanika“, naglasio je Jeremić, ističući da se skupštinska debata dešava u veoma važnom trenutku za zemlju.\nŠef diplomatije je kazao da će izaslanici predsednika Srbije Borisa Tadića biti poslati u prestonice 55 zemalja, za koje se ovog trenutka procenjuje da se nalaze na korak od priznanja Kosova, jer će upravo te države biti pod još većim pritiskom nego ranije da promene svoj stav.\n„Ovog trenutka je naša procena, i zbog toga su tih 55 zemalja izabrane, da nam kao Damoklov mač nad glavom visi 55 novih priznanja Kosova“, kazao je Jeremić.\nOn je istakao da će pismo koje će biti predato tim zemljama, pored obrazloženja činjenice da MSP nije dao za pravo otcepljenju i upozorenja na opasnost od secesionizma i separatizma kao medjunarodno prihvatljive pojave, sadržati i molbu da se te zemlje uzdrže od priznanja Kosova do okončanja debate u Generalnoj skupštini UN, koja će biti održana na jesen.\nIstičući da „treba da budemo potpuno svesni toga da je situacija u kojoj se Srbija našla danas daleko teža nego pre odluke MSP“, Jeremić smata da nije došlo ni do kakve promene stava kod nekih uticajnih država kada je reč o Kosovu, te da su Rusija, Kina i Španija izašle sa jasnim zvaničnim stavom da ih ovakva odluka suda neće navesti na to da promene svoju odluku.\nJeremić je kazao i da do preporuke da Kosovo postane član UN ne može doći sve dok Rusija i Kina, dve zemlje u Savetu bezbednosti koje imaju pravo veta, a koje Kosovo nisu priznale, ostanu pri tom stavu, koji su ponovile i nakon odluke MSP.\nKada je reč o zemljama EU koje nezavisnost Kosova nisu priznale, ministar je rekao da su četiri zemlje – Slovačka, Kipar, Španija i Rumunija „izašle sa vrlo jasnim stavom da svoju politiku po pitanju Kosova neće menjati“.\nU pogledu stava Grčke koja je, kako je rekao, izašla sa stavom koji možda ostavlja prostor za različita tumačenja, Jeremić je kazao da u kontaktima sa najvišim grčkim rukovodiocima u poslednjih nekoliko dana „naprosto ne stičemo utisak da će kod njih doći do promene“, te da je grčkim vlastima upućem „izuzetno snažan apel“ da svoj stav ne menjaju.\nŠef srpske diplomatije je rekao da je trenutno u toku proces unutrašnjih konsultacija i da ne postoji konačan tekst rezolucije koja će biti podneta u Njujorku, te da će se učiniti sve da se za takvu rezoluciju kroz konsultovanje, unutrašnje i spoljno, omogući što šira podrška.\n„Ono što želimo da postignemo ovom rezolucijom, koja će biti konačan zaključak ovog procesa, jeste da se otvore novi pregovori, koji će omogućiti da se pronadje rešenje za Kosovo koje je prihvatljivo za sve strane, rešenje koje nije u suprotnosti sa našim Ustavom i rešenje koje će omogućiti dugotrajan mir i stabilnost na prostoru zapadnog Balkana, kao i da onemogućimo članstvo Kosova u UN“, istakao je Jeremić.


Prošle godine u Vranju 15 019 turista - VOM\nNaslovnaVestiDruštvoProšle godine u Vranju 15 019 turista\nProšle godine u Vranju 15 019 turista\nutorak, 19. marta 2019 : 10:52\nSudeći prema podacima zavoda za statistiku u Leskovcu prošle godine Vranje je posetilo 15.019 turista, od toga 10.150 domaćih i 4.869 stranih turista. Ukupan broj noćenja je koji je evidentiran prošle godine je 40.010.\nIako je Vranje grad zanimlјiv za turiste u tranzitu koji putuju za Grčku tokom leta, ipak je prema rečima Dejana Manića, zamenika direktora vranjske Turističke organizacije, najveći broj noćenja ostvaren u zdravstvenom turizmu, na drugom mestu je tranzitni turizam, a zatim sledi planinski.\nPrema našim evidencijama samo Besnu kobilu je u 2018. godini je posetilo 13.630 posetilaca i ostvareno je 4200 noćenja, što nije deo zvanične statistike, kao ni poseta raznim manifestacijama koje se organizuju u gradu – kaže Manić.\nPrema njegovim rečima analize pokazuju da je najposećenija bila Vranjska Banja i planina Besna kobila.\nPrethodni tekstSmotra recitatora\nSledeći tekstNove akcije dobrovoljnog davanja krvi


Alternativne rute naftovoda zbog komplikovanih odnosa Bugarska - Rusija - Gradjevinarstvo.rs\n09.12.2011. | Studio B\nOdluka Bugarske da izađe iz projekta za izgradnju naftovoda Burgas - Aleksandrupolis možda će u prvi plan izneti alternativne rute, preko Rumunije i Srbije, kaže direktor ruskog Nacionalnog fonda za energetsku sigurnost Konstantin Simonov. Odnosi sa Bugarskom u oblasti energetike nisu jednostavni, rekao je Simonov za rusku državnu novinsku agenciju Itar-Tas s, dodavši da je tu reč o atomskoj elektrani Belene i gasovodu Južni tok.\nTaj stručnjak je ocenio da Bugarska prilazi saradnji sa Rusijom sa političkog, a ne sa ekonomskog stanovišta, naročito posle dolaska nove vlade premijera Borisa Borisova koja se usredsredila na saradnju sa Sjedinjenim Američkim Državama.\nSimonov je podsetio da je Bugarska odbila da obnovi sporazum o isporukama ruskog gasa i da će to gorivo dobijati od Azerbejdžana, "uprkos činjenici da ne postoji gasovod koji povezuje Bugarsku i Tursku". "Mi, nažalost, ne znamo kako da promenimo tu situaciju. Bugarska je bila teško pogođena zbog prekida isporuka tokom rusko-ukrajinskog gasnog rata u januaru 2009. Odnosi su poremećeni i mi još uvek ne možemo da ih popravimo", rekao je Simonov.\nTaj stručnjak je ukazao da je projekat naftovoda Burgas - Aleksandrupolis "zamišljen kao alternativa isporukama nafte preko Turske". U tom smislu se, kako je Simonov, rivalski projekat naftovoda Samsun - Čejhan ne može nazvati alternativom, pošto je to "naftovod od Turske do Turske koja se poslednjih godina takođe pokazala kao problematičan partner (za Rusiju)".\n"Ne postoji finalizovana zamena za projekat Burgas-Aleksandropolis. Najkraća ruta u južnu Evropu je preko Bugarske", ukazao je Simonov. Teoretski je moguće razmotriti rute preko Rumunije i Srbije, ali bi ta varijanta "naravno bila duža".\n"Bugarsko odbacivanje još nije sahranilo taj projekat, ali razmatranje nečega drugog konkretnog nije moguće", zaključio je taj stručnjak.\nBugarska je ranije saopštila da odustaje od izgradnje transbalkasnkog naftovoda Burgas - Aleksandrupolis, zamišljenog kao alternativa i mogućnost rasterećenja turskih moreuza Bosfor i Dardaneli. Sofijski dnevnik Standard je objavio da je odluka doneta iz finansijskih razloga. Drugim učesnicima u projektu, Rusiji i Grčkoj, Sofija predlaže poništavanje trostranog sporazuma, potpisanog 2007, a ukoliko do toga ne dođe u narednih 12 meseci, Bugarska će se jednostrano povući iz projekta.\nU projektu, kontrolni paket pripada ruskim kompanijama na čelu sa Transnjeftom.\nNaftovod od bugarske luke Burgas na Crnom moru do grčkog Aleksandropolisa na Egejskom, projektovan pre više od 10 godina, bio bi dug oko 300km uz kapacitete za transport do 50 miliona tona nafte godišnje.


Vesti online / Vesti / Svet / "Predlažem rezoluciju za Trampov impičment"\n- Ne postoji nijedan razlog zašto to ne bismo razmotrili - rekao je Šerman, prenosi "Los Anđeles tajms".\nKako je američki kongresmen objasnio, Tramp na svakodnevnom nivou pokazuje da bi njegov odlazak sa funkcije predsednika predstavljao "najlepši poklon Americi".\nMeđutim, Tramp je tokom svog poslednjeg intervjua za televiziju „Foks“ rekao da ništa nije uradio što bi moglo da rezultira njegovim impičmentom.\n- Ništa loše nisam učinio - rekao je tada Tramp.\nTramp Bolsonaru: SAD su uz tebe!\nSVET SAD: Uslovna kazna za sumnjiva pisma Trampovoj porodici


- Zajednica srpskih opština nije nikakav srpski projekat, nego dogovor Beograda i Prištine postignut pod pokroviteljstvom Evropske unije, isto kao što je uvođenje taksi jednostrani potez Prištine koji je ceo svet osudio - rekla je Mihajlovićeva.\nOnaj je ocenila i da "time što svaka nova kosovska vlada pokušava da dijalog vrati na početak, oni (kosovski Albanci) ne pokazuju da se ne slažu medju sobom, već naprotiv, kontinuirano rade na tome da oteraju Srbe sa Kosova".\n- Umesto da preuzme odgovornost i vrati albansku stranu dijalogu, Kurti se pravi da sve počinje od njega i da ga ne zanimaju sporazumi koje su potpisali njegovi prethodnici. To samo pokazuje da zapravo nema uslova za dijalog, jer ne postoji druga strana s kojom bi Beograd vodio razgovore - zaključila je Mihajlovićeva.\nĐurić: Nezainteresovan za mir i stabilnost u regionu\nDirektor Kancelarije za KiM Marko Đurić kaže da je očigledno da je kod lidera Pokreta "Samoopredeljenje" i kandidata za premijera Aljbina Kurtija "mrtva želja za ikakvim dijalogom i da je, kao političar prošlosti, nezainteresovan za mir i stabilnost u regionu, kao i bolju budućnost i albanskog i srpskog naroda".\nU saopštenju za javnost on je ocenio da "nipodaštavajući Zajednicu srpskih optšina, Kurti direktno nipodaštava Evropsku uniju uz čije posredovanje je postignut Briselski sporazum", i podsetio da Priština punih šest i po godina, odnosno 78 meseci, 338 nedelja ili 2.371 dan, ne ispunjava obaveze preuzete tim sporazumom.\n- Jasno je da je namera i budućih vlasti u Prištini, za koji deo međunarodne zajednice misli da su umereniji lideri okrenuti dijalogu, da nastave s takvom neodgovornom politikom, politikom nestabilnosti i problema - ističe Djurić.\nSrpska lista: Postizborni sindrom Kurtija opasan za dešavanja na KiM\nSrpska lista je ocenila kao poražavajuće to što Priština, uz ćutanje evropskih institucija u Briselu, gazi sporazume čiji je garant bila EU i da to samo pokazuje licemerje svih onih koji govore o vladavini prava i poštovanju potpisanih sporazuma.\n- Postizborni sindrom od koga pati Aljbin Kurti i njegove pristalice je više nego opasan po budućnost političkih dešavanja na KiM, a ćutanje međunarodne zajednice indirektno šalje poruku odobravanja ovakvog delovanja - upozorava Srpska lista u saopštenju.\nKoliko daleko su u Prištini spremni da idu, govori i podatak da svojim izjavama "brišu patos" sa svim sporazumima pod okriljem EU, kako onih između Beograd i Prištine, tako i Sporazum o stabilizaciji i pridruživanju.


Potreba za bezbednošću se zasniva na težnji ka predvidljivosti, izvesnosti u pogledu - Seminarski Diplomski Radovi\nDatum i vreme: 23-07-2021, 05:23 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Potreba za bezbednošću se zasniva na težnji ka predvidljivosti, izvesnosti u pogledu\nPotreba za bezbednošću se zasniva na težnji ka predvidljivosti, izvesnosti u pogledu\nPotreba za bezbednošću se zasniva na težnji ka predvidljivosti, izvesnosti u pogledu sudbine najvažnijih dobara i vrednosti kojima ličnost i uža ili šira zajednica raspolaže ili im stremi.\nU objektivnom smislu bezbednost se meri odsustvom pretnji za usvojene vrednosti, a u subjektivnom odsustvom straha da će te vrednosti biti ugrožene (napadnute).\nPojam bezbednosti je učestao, razuđen, raznoznačan, posredovan i sintetizovan pojam. Radna definicija glasi da je bezbednost odsustvo pretnji/agresije i/ili sposobnost odvraćanja/otklanjanja pretnji. Postoje dva modela bezbednosti: pretnja veća od sposobnosti - država žrtva I sposobnost veća od pretnje - bezbedna država. Kriterijum na osnovu koga se prema gore navedenom, ocenjuje bezbednost neke države je sposobnost države /vojske da zaštiti, otkloni, odvrati, porazi nosioca pretnje\nU slučaju bezbednosti govorimo o težnji ka slobodi od pretnji. U kontekstu međunarodnog sistema bezbednost je sposobnost država i društava da očuvaju nezavisnim svoj identitet i svoj funkcionalni integritet.\nIdeju bezbednosti je mnogo lakše primeniti na stvari nego na ljude, čiju je bezbednost teže definisati. Postoje različiti aspekti bezbednosti koji su često kontradiktorni.\nMožemo govoriti o sledećim vrstama bezbednosti:\n- individualna bezbednost,\n- nacionalna bezbednost i\n- globalna bezbednost.\nIndividualna bezbednost – nije nužno da postoji harmonija između nacionalne i individualne bezbednosti ali je zato bezbednost pojedinca svrha i mera nacionalne ili državne bezbednosti. Dve su funkcije države u kontekstu individualne bezbednosti: unutrašnja i spoljašnja. Država pojedincu pribavlja bezbednost uspostavom indirektnih ili direktnih mu pretnji, što znači da individualna bezbednost nije moguća bez države.\nU slučaju nacionalne bezbednosti misli se na zaštitu interesa i bezbednosti države. Lista klasičnih zaštićenih interesa i vrednosti su: opstanak nacije i države, teoritorijalna celovitost, suverenitet, politička samostalnost i nezavisnost i ustavni poredak.\nGlobalna bezbednost – postoje teškoće pojmovnog i sadržinskog određenja globalne bezbednosti usled istorijske i situacione određenosti time i promenljivosti. Međutim, ipak možemo govoriti u slučaju globalne bezbednosti govoriti o listi interesa i vrednosti i to su: opstanak ljudske vrste, smanjivanje ubijanja i eliminacija drugih, krajnje brutalnih, postupaka sa ljudima, zdrav život za sve ljude, zaštita građanskih/ljudskih prava, pravo na (kulturnu) različitost, zaštita životne sredine i povećanje odgovornosti.\nPredmet ovog rada u nastavku biće jedan segment koji se obrađuje u okviru pojma i sadržine bezbednosti uopšte odnosno bezbednosti neke države a to su bezbedonosni izazovi, rizici i pretnje.\nU radu su izložene sledeće teze:\n- pojam bezbedonosnih izazova, rizika i pretnji,\n- klasifikacija bezbedonosnih izazova, rizika i pretnji i\n- bezbedonosni izazovi, rizici i pretnje Republike Srbije.\nPojam bezbednosnih izazova, rizika i pretnji\nBezbedonosni izazovi, rizici i pretnje su međusobno povezani, uslovljeni, nadopunjavajući i stepenovani pojmovi. Oni su kao pojmovi uslovljeni poimanjem bezbednosti, te listom zaštićenih vrednosti i interesa.\nBezbedonosni izazovi su interaktivni skup temeljnih obeležja i procesa (determinanti, komponenti i činilaca) koji u sebi sadrže latentne opasnosti po bezbednost. Bezbednosni izazovi su rodno mesto bezbednosnih rizika i pretnji.\nKarakteristike bezbednosnih izazova su:\n- najudaljeniji su od bezbednosti - višestruko posredovana veza,\n- materijalizacija latentnog rezultantno zavisi od kumulativnog a relativno autonomnog (ne)delovanja aktera,\n- tempo materijalizacije i lista mogućih posledica izmiču pouzdanom merenju i predviđanju i\n- otvorena je i promenljiva lista bezbednosnih izazova.\nBezbednosni rizici su interaktivni skup situacionih obeležja i procesa (determinantni, komponenti i činilaca) koji u sebi sadrže potencijalne uzroke i povode za ugrožavanje bezbednosti.\nKarakteristike bezbedonosnih rizika su:\n- potencije vidljive i merljive, te veza sa stanjem bezbednosti neposredna,\n- rodno mesto su bezbednosnim pretnjama,\n- materijalizacija rizičnih potencija presudno zavisi od situacionog i udruženog (ne)delovanja aktera,\n- posledice načelno proračunljive i predvidljive i\n- otvorena i promenljiva je njihova lista.\nBezbedonosne pretnje su interaktivni skup situacionih obeležja i procesa (determinanti, komponenti i činilaca) koji neposredno ugrožavaju bezbednost.\nKarakteristike bezbedonosnih pretnji su:\n- situaciono sažimanje i izvođenje bezbednosnih izazova i rizika do krajnjih konsekvenci,\n- vidljivi i merljivi uzroci, povodi i nosioci ugrožavanja bezbednosti,\n- konstitutivni činilac bezbednosne krize i/ili sukoba,\n- krizna materijalizacija i prerastanje u sukob direktno određeni (ne)delovanjem personalizovanih aktera i\n- posledice se mogu takoreći pouzdano proračunati i predvideti.\nKlasifikacija bezbednosnih izazova, rizika i pretnji\nKada je reč o klasifikaciji bezbedonosnih izazova, rizika i pretnji, njena nemogućnosti proizilazi odnosno uslovljena je:\nUsmerenost na korisnike na principu menadžmenta kvaliteta hotela Hyatt Dzemala 0 1,900 17-08-2011 07:15 PM\nRazvojot na kulturniot turizam kako del od opštestvenata kohezija na republika makedo profesorXXX 0 1,383 27-05-2011 03:04 AM\nQ faktor optičkih sistema za za digitalne protoke 10gbit i veće profesorXXX 0 1,369 27-05-2011 02:33 AM\nIpsec - analiza uticaja algoritma za šifrovanje na saobraćaj u lan mrežama profesorXXX 0 1,672 25-05-2011 08:26 AM\nUputstvo za izradu seminarskog rada - Na temu Teorija i metodologija socijalnog rada Dzemala 0 2,318 07-04-2011 01:19 AM


Upravo je Stakleni posumnjao da njegov sin, koji je preminuo nakon što je prošle nedelje sebi pucao u glavu, ima veze sa trostrukim ubistvom i sam to prijavio policiji.\nNaime, Ljubomiru Jovanoviću je radnica perionice koju drži u Surčinu rekla kako je njegov mlađi sin, Dragoslav, nedavno na pranje dovezao svoj automobil koji je bio pun tragova krvi. Tada joj je rekao da "drži jezik za zubima", ali devojka je sve ispričala njegovom ocu. U Jovanovićevom automobilu nađen je mobilni telefon koji je pripadao Neđi Šubari, Jovanovićevom saradniku, koji se u tom trenutku vodio kao nestao.\nKako je Stakleni shvatio da je njegov sin ubio Šubaru, njegovu majku i tetku i gde je bacio njihova tela, zasad nije poznato. Jedna od verzija je da je zločin snimljen sigurnosnim kamerama koje pokrivaju ceo plac koji se vodi na njegovo ime.\nPolicija je u ponedeljak uveče opkolila ovaj kraj, otvorila septičku jamu na kraju Jovanovićevog placa, na zapuštenom delu iza zgrade u kojoj je izdavao nekoliko stanova i lokala i gde je njegov sin Dragoslav držao kafić, i u njoj našla tela nestalih u poodmakloj fazi raspadanja.\nStakleni je odbio da za medije priča o zločinima njegovog mlađeg sina koji su za samo nedelju dana više puta potresli celu javnost. Naime, Jovanović je prvo prošle nedelje nasred ulice u Bloku 45 pucao u grudi i ruku svojoj supruzi Teodori, koja ga je napustila jer ju je tukao. U suprugu je pucao pred njihovim 11-mesečnim sinom, a potom se preko parka dao u beg. Međutim, kada je video policajca koji je jurio za njim, Jovanović mlađi je pucao sebi u glavu. Četiri dana su se lekari u Urgentnom centru borili za njegov život, ali je podlegao povredama koje je sebi naneo.\nSvega nedelju dana kasnije otkriveno je da je Dragoslav nekoliko dana pre nego što je pucao u suprugu, uz pomoć tri saučesnika, počinio trostruko ubistvo i pokušao da prikrije tragove zločina.\nNjegov otac Ljubomir Stojanović, poznatiji pod nadimkom Stakleni, policijskim organima dobro je poznat otkad je i sam bio mlad. Bio je blizak prijatelj Ljubiše Buhe Čumeta, a nakon pokušaja atentata na njega u Surčinu 3. avgusta 2002. godine, kada je ubijen Ivica Nikolić, Jovanović je dobio status zaštićenog svedoka.\nPrema pričama žitelja Surčina, ni posle toga nije živeo pocičenim životom, a hapšen je zajedno sa svojim drugim sinom Gvozdenom.\nHapšen sa sinom i sa policijskom značkom\nPosle saslušanja u policiji oni su pušteni, a krivična proces će najverovatnije biti usmeren samo protiv Gvozdena Jovanovića, pošto je on priznao da je pištolj njegov.\nZidine oko kuće, kamere po svim ulicama\nStakleni se nakon nekog vremena navodno povukao iz žiže javnosti i posvetio biznisima u legalnim tokovima. Po Surčinu ima više placeva, zgrade i brojne lokale i stanove koje izdaje.\nU Surčinu se i skućio, a oko vile u kojoj živi sa porodicom digao je ogromne zidine, a na svakom ćošku postavljene su kamere. Kamere se nalaze i duž cele ulice u kojoj stanuje, ali i u svim ulicama gde drži lokale.\nSurčinci nerado pričaju o njemu i njegovoj porodici, a samo tiho i bojažljivo prokometarišu da o njima u Surčinu "niko neće pričati”.


Uvesti praksu u nastavu\nUvesti praktično znanje u nastavu\nU obrazovnom sistemu Srbije neophodna je veća primena praktičnog znanja, kao i praćenje inovacija u privredi i celom društvu, ocenjeno je danas na Forumu studenata i privrednika.\nPored većeg ulaganja u sistem obrazovanja kao najvažnijeg resursa savremenog društva, neophodno je i da privrednici više ulažu u obrazovanje svojih zaposlenih, poručeno je na panelu u Domu omladine na kojem su učestvovali i predsednik Srbije Boris Tadić i ministar prosvete i nauke Žarko Obradović.\nTadić je rekao da je uvek potrebno više investiranja u obrazovanje, jer je znanje jedan od glavnih faktora razvoja društva i podsetio kako su neki izumi poput parne mašine promenili svetsku privredu.\n- Tako i sva nova otkrića zahtevaju da se društva i države prilagođavaju, a one koje to ne čine brišu se sa ekonomske mape sveta - rekao je predsednik.\nOdgovarajući na pitanja studenata tokom dvoipočasovnog panela Tadić je istakao da su Srbiji potrebne brze promene, političkog i obrazovnog sistema, ali i svakog pojedinca, jer smo mnogo vremena izgubili devedestih godina prošlog veka ali i nakon promena 2000.\nRektor Beogradskog univerziteta Branko Kovačević je istakao da u Srbiji ima dovoljno studenata, ali da je u razvijenim zemljama efikasniji proces sudiranja.\n- Na milion stanovnika u Srbiji studira 36.000 osoba, a u zemljama EU 39.000. Dosta mladih studira i kod nas, ali je u razvijenim zemljama studiranje efikasnije, mada je proces i u Srbiji skraćen nakon reformi - rekao je rektor.\nKovačević je poručio da bi i privrednici trebalo da se uključe u obrazovni proces i da primaju studente na praksu, barem po jedan semestar.\nMinistar prosvete Žarko Obradović je rekao da se u Srbiji školuju kadrovi u skladu sa zahtevima privrede, ali da je problem definisati zahteve tržišta rada u zemljama u tranziciji.\nRadun: Na fakultetima se uči kao i pre 30 godina\nPredsednik Srpske asocijacije menadžera Bojan Radun ocenio je da srpski obrazovni sistem daje dobre kadrove u oblastima gde je lakše povezati teoriju i praksu, kao što su tehički fakulteti, ali da se u društvenim naukama uči još kao pre 30 godina.\n- Ne može da se kaže da je obrazovanje u Srbiji loše, jer daje najširu osnovu za dalje usavršavanje, ali diplomci koji izadju sa fakuleteta u Srbiji nisu spremni da se sutradan zaposle i snađu - ocenio je on.\nRadun, koji je i izvršni direktor komapnije Nektar, kazao je da predstavnici svih 300 kompanija članica Srpske asocijacije menadžera imaju probleme da nadju kvalitetne kadrove, zbog nedostatka prakse u obrazovanju.\nZaboravite gde ste pošli kad prođete kroz vrata\nPower Balance narukvica čista prevara


ČUDNA KLAUZULA: Ferštapen može da napusti Red Bul ako bolid ne bude bio konkurentan za titulu\n04.04.2022. • 16:20\nAktuelni svetski prvak Formule 1 ima neobičnu klauzulu u ugovoru\nMaks Ferštapen, aktuleni svetski šampion Formule 1 pre dva meseca potpisao je novi ugovor sa Red Bulom do 2028. godine sa platom od 40 do 50 miliona evra po sezoni, ali sa neobičnom klauzulom da "može da napusti tim ako njegov bolid ne bude konkurentan za titulu".\nOvu informaciju je otrkio Helmu Marko, konsultant austrijskog tima u izjavi za sajt "formula1.de".\n"Ako prođemo kroz lom sličan onom 2014. godine kada nismo imali nikakve šanse protiv Mercedesa što se tiče motora, onda će očigledno postojati mogućnost da se iskoristi izlazna klauzula. Maks je važna figura u ovoj šahovskoj partiji. I nije iznenađenje što konstruktori to uzimaju u obzir. Za Red Bul je bilo važno da možemo da kažemo da imamo najboljeg vozača u timu do 2028. godine. On pozitivno utiče na ostatk tima i naše partnere", kaže 78-godišnji Marko.\nOve sezone Red Bul je doživeo fijasko na startu u Bahreinu kada su obojica vozača ostala bez plasmana, ali već u Saudijskoj Arabiji Ferštapen je briljantnom vožnjom u finišu, na tri kruga pre kraja pretekao Leklera (Ferari) i stigao do prve pobede u sezoni.


EXPRES VESTI - Merkel: Znam da smo izbore izgubili zbog stava o migrantima\nMerkel: Znam da smo izbore izgubili zbog stava o migrantima\nHANGDŽU - Nemačka kancelarka Angela Merkel izjavila je danas da je nezadovoljna rezultatima regionalnih izbora na kojima je njena stranka zauzela treće mesto, iza antimiogracionih partija i da je svesna da joj je pad popularnosti donela migraciona politika.\nMerkelova je priznala da joj je stav po pitanju primanja migranata doneo pad popularnosti, pa i poraz njene konzervativne partije na jučerašnjim izborima u Meklenburgu.\n"Vema sam nezadovoljna ishodom izbora", rekla je Merkelova, penosi Rojters.\nMerkelova je dodala da "ipak to ne umanjuje ispravnost njenih odluka" kao i da je "neophodno da Nemačka nastavi da rešava to pitanje".\n"Potrebno je povratiti poverenje ljudi u mogućnost integracije migranata, kao i u dosledno deportovanje onih koji ne ispunjavaju uslove za dobijanje azila", rekla je Merkelova, uverena da je to put da se "umiri Nemačka".\nK2_MORE_IN_THIS_CATEGORY « Zapaljena replika Londona u znak sećanja na veliki požar\tTurski avioni uništili 12 ciljeva na severu Iraka »


KOLEKTIV za/RAZNO | O3ONE Art Space\nod 18 do 28. juna 2013. godine.\nNaš plan je usmeren ka osobama u stanju potrebe, a da bi bili uspešni moramo da zadovoljimo potrebe korisnika, dakle, umesto pokušaja da se korisnici, u ovom slučaju porodice dece sa invaliditetom uklope u nefleksibilne obrasce pružanja usluga i zaposlenja, potrebno je da se usluge i zaposlenje baziraju tako da odogovore stvarnim potrebama i mogućnostima korisnika.\nMišljenja smo da je kreativna industrija i održivi dizajn, idealna za uvezivanje sa socijalnim preduzetništvom, fleksibilna je, zasnovana na kreativnosti, i naravno postoji profitabilnost tj. samoodrživost, te je moguće rešavati i finansijsku i psiholšku krizu u kojoj se većina porodica dece sa invaliditetom nalazi, a takoĊe se postavlja pozitivan pravac za rešavanje problema drugih target grupa i osoba u stanju potrebe.\nKOLEKTIVza/RAZNO je preduzeće koje je orjentisano na zapošljavanje roditelja/staratelja (prvenstveno majki) dece sa invaliditetom, i ujedno u svom sklopu obezbeĊuje prostor i stručno osoblje za dnevni boravak, negu kao i neformalno školovanje dece sa invaliditetom. Višak vrednosti se reinvestira u fondove za pomoć deci sa invaliditetom, dizajn razvoj i proizvodnju pomagala, kao i dalje podsticanje pro-aktivnih akcija i uzajamne pomoći.\nKOLEKTIVza/RAZNO je preduzeće koje se bavi proizvodnjom i distribucijom upotrebnih predmeta savremenog dizajna i kvalitetne izrade. Pored sveobuhvatne funkcionalnosti i autentične estetike, proizvode odlikuje izrada od recikliranih i/ili biorazgradivih tradicionalnih materijala primenjenih na inovativan način.\nVIZIJA: naša vizija je svet u kom je svoj deci data prilika da odrastu u sigurnoj i brižnoj porodici, gde kao osnovni uslov sigurnosti vidimo zaposlenje roditelja/staratelja, a odmah za tim prostor za dnevni boravak dece i osoblje koje razume, poštuje i zadovoljava potrebe dece i podstiče njihov maksimalni razvoj, omogućavajući neophodan predah porodici.\nMISIJA: socijalno preduzeće kao proaktivni projekat u koji su uključene porodice dece sa invaliditetom, i to na način koji sa jedne strane direktno rešava pitanja zaposlenja roditelja/staratelja i brige o deci, a sa druge njihovim aktivnim uključivanjem u društvo i zajednicu upoznaje se javnost i podstiče ravnopravnost.\nSVRHA: smatramo da svakom ljudskom biću treba pružiti šansu da stvara i da se ostvari kroz rad, čime stiče svoju sigurnost i samopoštovanje a obezbeđuje i sigurnost onih koji od njega zavise. Smatramo da rešenje problema ne leži samo u davanju socijalne pomoći, već formiranju projekata i primerenih radnih mesta i prostora koji zadovoljavaju specifične potrebe i situacije u kojima se nalaze porodice dece sa invaliditetom.\nSvesni smo da je naša vizija ambiciozna. Razumemo da je nemoguće rešiti sve probleme, ali smatramo da treba krenuti u pravcu rešenja, postaviti dobre okvire i raditi kontinuirano, saslušati probleme, formirati planove i strategije, i naravno delovati u saradnji sa državnim institucijama, sa drugim udruženjma i sličnim inicijativama na nacionalnom i na internaconalnom nivou, a sve sa ciljem što bolje implementacije osnovne ideje: socijalna inkluzija i pomoć kroz proaktivno delovanje i razvoj kreativne industrije. SprovoĊenje ovog plana ide u dva pravca: praktično strateškom, i kroz kampanju i zagovaranje ideje, poput ove izložbe.


Skupštinska polemika preselila se u "Upitnik" - Infobrif\nSkupštinska polemika preselila se u „Upitnik“\nObjavljeno 30.10.2018. u 22:51\nBEOGRAD – Atmosfera u Skupštini Srbije zavisi od vladajuće stranke, izjavio je lider Srpske radikalne stranke (SRS) Vojislav Šešelj gostujući u emisiji „Upitnik“ na RTS-u.\nŠešelj je ocenio da u Srbiji nema parlamentarne demokratije, jer su poslanici, kako je rekao, ograničeni na sve moguće načine i dodao da je „skandalozno da se poslanici novčano kažnjavaju nemilosrdno, a da se te pare daju u humanitarne svrhe što je cinično i strašno“.\n„Mi smo imali jedan brz demokratski razvoj početkom 90-ih. Ona prva skupština koja je konstituisana 1991. godine bila je najdemokratskija, poslanici su neograničeno govorili i imali pravo da se javljaju za reč“, rekao je Šešelj.\nLider Dveri Boško Obradović je rekao da posle osam meseci jedan lider opozicije gostuje na RTS-u, na šta je voditeljka emisije Olivera Jovićević podsetila da je Obradović šesti put gost emisije „Upitnik“.\n„Ne može samo opozicija da bude odgovorna za ponašanje u Skupštini, ako je opozicija odgovorna, vladajuća većina je još odgovornija. Ako nema debate na RTS-u onda rastu tenzije i morate osloboditi medije za sučeljavanje i u Dnevniku 2 dozvoliti da se čuje drugačije mišljenje“, rekao je Obradović i dodao da se niko iz vlasti nije izvinio javno za ponašanje prema političkim protivnicima.\nOn je rekao da se u Skupštini vrši nasilje nad opozicijom koja se guši i ne dozvoljava joj se da govori, već joj se oduzima reč.\nPotpredsednica i poslanica Srpske napredne stranke Marija Obradović rekla je da se vlast jeste izvinjavala i navela da je ona 2016. na sednici Odbora za spoljnu politiku u Skupštini Srbije poslanici SRS-a Nataši Jovanović rekla da su „pozvani da glume majmune i zabavljaju narod“.\n„To je bilo u žaru političke borbe kada sam se koleginici neprimereno obratila, emocije su uzavrele i uputila sam nakon toga izvinjenje i to je skupa lekcija za mene i jako mi je žao zbog toga“, rekla je Obradović i dodala da opozicija neće da prizna da ima izvinjenja vlasti.\nPotpredsednik Skupštine Srbije i poslanik Socijalističke partije Srbije (SPS) Đorđe Milićević je rekao da predstavnici opozicije okupljeni u Savez za Srbiju nemaju građane uz sebe i da to ne mogu ostvariti kroz nasilje.\n„Oni (Savez za Srbiju) su se udružili, ne da bi bili alterantiva, već da bi politički preživeli“, rekao je Milićević i dodao da opozicija ne priželjkuje izbore iako govori o njima, već, kako je naveo, najavljuju bojkot izbora, ne zbog neregularnosti, već zbog slabe podrške birača.\nPrema njegovom mišljenju „najveći medijski mrak“ vladao je u Srbiji kada su u njoj bili neki od članova Saveza za Srbije. Izbegao je da odgovori na pitanje voditeljke zašto SPS nije izašao iz Vlade u kojoj su nekada bili članovi tog saveza.\nBoško ObradovićÐorđe MilićevićDveriMarija ObradovićRaspravaRTSSNSSPS\nNeobičan oglas osvanuo na telefonskoj govornici\nU Srbiji danas toplo i sunčano vreme


Microsoft zarađuje milijarde dolara od prodaje Android telefona — Online Tržište\nObjavio(la) admin u kategoriji Android, Microsoft na dan 6. Avgusta 2012. / ostavite komentar\nKompanija Microsoft objavila je potpisivanje sporazuma o licenciranju patenta sa Amdocs Software Systems Ltd. O kom iznosu se radi, nije objavljeno. Amdocs će platiti kompaniji Microsoft za korišćenje njegovih Linux servera u njihovim centrima podataka. Iako se ovo može smatrati malim ugovorom za kompaniju Microsoft, ovo licenciranje patenata za određenu naknadu svakako je novi izvor prihoda koji kompanija ostvaruje u poslednjih nekoliko godina. Ova vrsta prihoda raste iz godine u godinu tako da Microsoft sada zarađuje nekoliko milijardi dolara godišnje zahvaljujući dobroj prodaji Android telefona.\nMicrosoft je ovaj svoj program licenciranja intelektualne svojine pokrenuo 2003 godine i od tada je sklopljeno više od 1100 sporazuma o licenciranju. Ovi sporazumi o licenciranju patenata obezbeđuju periodični izvor prihoda koji pomaže u subvencioniranju gubitaka određenih sektora kao što je recimo Windows Phone.\nNa primer, prošle godine sklopljen je sporazum sa kompanijama HTC i Samsung koje proizvode i prodaju Android telefone. Pa tako ove dve kompanije plaćaju kompaniji Microsoft naknadu za licenciranje njenih patenata za svaki Android telefon koji prodaju. Prema nekim saznanjima, HTC plaća 10 dolara po telefonu dok kompanija Samsung, koja je samo u drugom kvartalu 2012 godine prodao čak 52 miliona telefona, plaća između 12 i 15 dolara za svaki prodati Android telefon.\nIako tačne cifre nikada nisu objavljene neke pretpostavke govore da je kompanija Microsoft zaradila više od prodaje Android telefona nego od sopstvenih Windows telefona. Prema procenama analitičara iz kompanije Trefis, Microsoft je samo od kompanija Samsung i HTC zaradio 792 miliona dolara u drugom kvartalu 2012 godine.\nMicrosoft-ov partner u proizvodnji Windows telefona kompanija Nokia već duže vreme ima problema sa prodajom svojih telefona dok je s druge strane kompanija Samsung trenutno najveći svetski proizvođač telefona. Prema sporazumu kompanija Microsoft i Nokia, Microsoft se obavezao da će da subvencioniše kompaniju Nokia sa oko milijardu dolara godišnje, dok bi za uzvrat dobijao samo oko 20 dolara za svaki prodati telefon. S druge strane, Microsoft ne mora da subvencioniše proizvođače Android telefona i tako štedi milijardu dolara godišnje koje može investirati u neke druge projekte.\nPrema procenama kompanije za istraživanje tržišta, Canalys, u drugom kvartalu 2012 godine svi Microsoft partneri isporučili su samo 5,1 milion Windows telefona.\nTagovi: Android, htc, intelektualna svojina, licenciranje patenata, microsoft, samsung\nAndroid donosi deset puta veću zaradu kompanijama Apple i Microsoft nego Google-u — Online Tržište kaže:\n13. Novembra 2012. u 19:08\n[…] zarađuje više od Android nego od vlastitih Windows telefona. Microsoft već nekoliko godina ima program licenciranja patenata za proizvođače Android uređaja koji mu donosi milijarde dolara. Među mnogima koji su prihvatili ovaj program licenciranja su kompanije LG, Acer, Samsung, HTC i […]\nZTE potpisao ugovor o licenciranju Android patenata sa Microsoft-om — Online Tržište kaže:\n26. Aprila 2013. u 17:19\n[…] Uslovi ugovora nisu objavljeni, iako je do sada kompanija Microsoft naplaćivala negde između 3 i 6 dolara za svaki prodati Android i Chrome OS uređaj. S obzirom da na lidersku poziciju na tržištu kompanija Microsoft zarađuje milijarde dolara od prodaje Android uređaja. […]\n26. Aprila 2013. u 17:23


Ostali sportovi - Šah: Braća Marko i Pavle osvojili zlato i bronzu na kadetskom turniru\nNapisano u kategoriji Ostali sportovi, 22 decembra, 2017\nPod pokroviteljstvom Šahovskog saveza Vojvodine proteklog vikenda u Novom Sadu održan je veliki godišnji kadetski turnir. Ovo je najmasovnije takmičenje u šahu u našoj pokrajini i direktan je uvod u predstojeće Prvenstvo Vojvodine koje će se održati uskoro.\nMarko Milanović je učestvovao u srednjoj starosnoj kategoriji, a Pavle Milanović u najmlađoj, u kojoj su takmičari dve godine stariji od njega. Sigurnom igrom, sa samo jednim remijem, Marko je zauzeo prvo mesto, čime je odbranio isti takav rezultat od prošle godine. Time je osvojio pehar, zlatnu medalju i robne nagrade, dok je posebno iznenađenje napravio njegov brat. Iako najmlađi, Pavle Milanović je zauzeo treće mesto, čime je na ovom velikom takmičenju osvojio bronzanu medalju.\nNekoliko dana ranije u Beogradu je održano međunarodno takmičenje u problemskom šahu. I ovde je odziv bio masovan, učestvovalo je preko 100 rešavača iz Srbije i više drugih zemalja. Jedini učesnici iz Pančeva su bili braća Milanović i ostvarili su takođe izvanredan rezultat.\nU srednjoj starosnoj kategoriji Marko je najkraćim vremenom rešavanja šahovskih problema osvojio ubedljivo prvo mesto, dok je u mlađoj klasi Pavle zauzeo drugu poziciju i osvojio srebrnu medalju.


Program “Ideas for Action” – Časopis InterFON\nMreža za poslovni razvoj otvorila je globalni program Ideas for Action (I4A) za Jugoistočnu Evropu u partnerstvu sa Svetskom bankom i Wharton biznis škole. Aktivnosti i ciljevi programa će biti prezentovani 28. novembra na konferenciji Samit 100 mladih lidera Jugoistočne Evrope koja će biti održana u hotelu Crowne plaza. Samit 100 mladih lidera je projekat koji se prvi put organizuje u Srbiji od strane udruženja “Mreža za poslovni razvoj”.\nIdeas for Action je odličan način povezivanja mladih iz različitih zemalja širom sveta koji imaju jedinstvenu šansu da doprinesu međunarodnom razvojnom planu donetom od strane Ujedinjenih Nacija. Program je zajednička inicijativa Svetske banke i Wharton Business škole koji predstavlja globalno takmičenje i poziva mlade iz celog sveta da razviju ideje za finansiranje i implementaciju UN novousvojenih održivih ciljeva razvoja.\nProšlogodišnji pobednici takmičenja sa najboljim predlozima dobiće priliku da:\nPredstave pobedničku ideju na događaju MMF-a i Svetke banke na proleće ili na godišnjem sastanku u aprilu i oktobru 2016. godine u Vašingtonu.\nPrime implementacionu podršku od strane projekta inkubatora u Wharton-u\nPovežu se sa stručnjacima iz razvojnih organizacija, uključujući Svetsku banku, akademsku zajednicu i privatni sektor kako bi sproveli svoju ideju\nU zavisnosti od prirode predloga, posete privatni ili javni sektor i ostvare svoju ideju u praksi\nUčestvuju u platformama Wharton biznis škole pod nazivom „Globalna učionica“ i „Razmena znanja“\nPostanu deo globalne zajednice mladih u promovisanju međunarodnog razvoja\nZa više informacija posetite Facebook stranicu ili sajt.


Al-ko motorni trimer za travu 351 FRS cena, cene Srbija, prodaja Beograd Novi Sad Niš\nAl-ko motorni trimer za travu 351 FRS cene\n2 -taktni motor D- oblikovana drška zakrivljena šipka Specifikacije moto-trimera AL-KO MRS 351 Vario Snaga 730 utorka Motor Kapacitet 24 cc Zapremina rezervoara za gorivo 0, 5 l Košenje širina 39 cm Prečnik 2, 0 mm linije Težina 5, 1 kg Šifra 02584,... specifikacija\n2 -taktni motor D- oblikovana drška zakrivljena šipka Specifikacije moto-trimera AL-KO MRS 351 Vario Snaga 730 utorka Motor Kapacitet 24 cc Zapremina rezervoara za gorivo 0, 5 l Košenje širina 39 cm Prečnik 2, 0 mm linije Težina 5, 1 kg Šifra 02584\ncena od 16.323,00 din\nEPonuda nije internet prodavnica već Vam omogućava da brzo i lako nađete Al-ko motorni trimer za travu 351 FRS po najjeftinijoj ceni. Naš cilj je da kupci budu što bolje informisani o ponudi Al-ko motorni trimer za travu 351 FRS na tržištu Srbije. Vrlo lako nalazite željeni proizvod za kategoriju Trimeri za travu cene, ne morate da lutate od sajta do sajta za Al-ko Trimeri za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Al-ko motorni trimer za travu 351 FRS sa PRODAVCEM. EPonuda ne može da garantuje potpunu tačnost specifikacije i slika za Al-ko motorni trimer za travu 351 FRS. Pre kupovine, podatke za Al-ko motorni trimer za travu 351 FRS proverite na sajtu PROIZVOĐAČA.


Dodik optužio ukrajinskog ministra da laže: Dostavite dokaze da je ikona vaša i kako je ukradena – Vijesti-X.com\n16/01/2021 16/01/2021 J.K.\n– Kao doktoru pravnih nauka i ministru vanjskih poslova trebalo bi da mu bude poznato osnovno pravno načelo da dokazivati mora onaj koji nešto tvrdi, a ne onaj koji nešto pobija. Također, trebalo bi da mu budu poznate i brojne konvencije koje se tiču zaštite nacionalnih, historijskih i kulturnih dobara i zabrani njihovog otuđivanja, kao što je na primjer UNESCO-va Konvencije o mjerama za zabranu i sprečavanje nedozvoljenog uvoza, izvoza i prenosa svojine kulturnih dobara iz 1970. godine – ističe se u saopćenju iz Dodikovog kabineta.\nU saopćenju se navodi da je, u interesu istinitog i objektivnog informisanja javnosti, kao i da bi konačno bila “stavljena tačka” na ovaj “isfabrikovani problem”, Dodikov kabinet još 23. decembra prošle godine zatražio da Ambasada Ukrajine u Sarajevu dostavi sve relevantne informacije u vezi sa navodima o vlasništvu Ukrajine nad predmetnom ikonom.\n– Iz kabineta je eskplicitno zatraženo da Ambasada Ukrajine dostavi sve pravno valjane činjenice i dokaze kojima se potvrđuje da eventualno vlasništvo nad ikonom pripada Ukrajini, kao i sve dokaze koji potvrđuju navode da je predmetna ikona otuđena, uključujući informacije o načinu otuđivanja, vremenu, mjestu i vlasniku – navodi se u saopćenju.\n– Bazirati navode na osnovu pogrešno interpretiranih medijskih članaka i zatim javno iznositi neistine i optužbe je odraz amaterstva i nedostatka elementarnog znanja iz oblasti prava, međunarodnih odnosa i diplomatije – konstatuje se u saopćenju.\nU saopćenju stoji i da nijedna međunarodna institucija, pa ni Interpol, o čijoj se uključenosti najviše spekulisalo, nisu potvrdili da se predmetna ikona nalazi na bilo kakvoj listi otuđene kulturne baštine, koju potražuje Ukrajina ili bilo koja druga zemlja.\n– U posljednjih mjesec dana konstruisane su različite teorije, spekulisalo se o porijeklu ikone, iznesne su brojne optužbe na račun predsjedavajućeg Predsjedništva BiH bez ijednog argumenta, dokaza pa čak i indicije, koja bi ukazala na to da je stvarno riječ o ukradenoj ikoni te da je ista dio „nestale“ historijske i kulturne baštine, koju potražuje Ukrajina – naglašava se u saopštenju.\nVučić dočekao pošiljku milion doza vakcina iz Kine


Judas Priest krajem jula u Budimpešti | Balkanrock.com\nNaslovnaVestiNajave koncerataJudas Priest krajem jula u Budimpešti\nBend trenutno promoviše svoje poslednje, ovogodišnje studijsko izdanje, Firepower, i trenutno se nalazi na američkom delu turneje koji teče više nego uspešno. Priesti su posetili Mađarsku poslednji put u julu 2015. godine u okviru Fezen Festivala gde su bili u ulozi headlinera prve večeri, a sada se vraćaju na velika vrata u budimpeštansku Arenu gde će održati veliki koncert. Informacije o predgrupi će biti naknadno objavljene.\nPodsetimo, gitaristu Glenn Tiptona zbog zdravstvenih problema trenutno menja producent benda, Andy Sneap, i rečeno je da će Glenn da se pojavljuje na turneji sa vremena na vreme, shodno svojim mogućnostima.\nPočetak ovog spektakla je najavljen za 19 časova, a ulaznice su već u prodaji. Njihova cena iznosi između 14,900 i 24,900 forinti (od oko 47 do 80 evra), zavisno od sektora za koji se uzimaju.


Sećanje koje raste: IZLOŽBA O ŽIVKU PAVLOVIĆU U GORNJEM MILANOVCU – Palanačke novine\nPubliku je sa gostima i izložbom upoznao Aleksandar Marušić, kustos Muzeja Rudničko-takovskog kraja. O našem Muzeju govorio je Stevan Martinović, direktor Narodnog muzeja u Smederevskoj Palanci, a izložbu je otvorio, govoreći o životnom preobražaju Živka Pavlovića, autor izložbe Petar Dekić, kustos našeg muzeja.\nDo obnavljanja veza između muzeja došlo je na inicijativu gospodina Mileta Božovića, ličnosti koja je svoj vek provela i u Milanovcu i u Palanci. Muzejske kuće su se potrudile da ovaj put saradnja dobije i nove oblike i da se neprestano obnavlja. U dogovoru između kustosa dvaju muzeja, Petra Dekića i Aleksandra Marušića, izložba je upotpunjena predmetima koje baštini milanovački muzej i tumačena kroz akcentovanje generalovih zasluga za održavanje i proboj Solunskog fronta i njegov izuzetan naučni doprinos. Svoje učešće u ovom aspektu postavke dao je i zavičajni fond Biblioteke „Milutin Srećković“ ustupanjem dela naše slavne ličnosti.\n„Vuksan“ u Galeriji moderne umetnosti\nNext story Hit foto\nPrevious story Raspisan literarni konkurs o ličnosti i delu Pere Todorovića: URUČENJE NAGRADA 12. MAJA


17.06.2020 u 21:30\nUhapšeni migranti posle incidenta u Klašnicama\nMigranti koji su u mestu Klašnice pištoljem pretili policajki i potom pobegli, pronađeni su i uhapšeni, javlja RTRS, a prenosi RTS. Prilikom dolaska policijske patrole, grupa od 17 migranata je uspela da pobegne u nepoznatom pravcu, uperivši pištolj prema policajki, saopštila je načelnica Odeljenja za odnose sa javnošću MUP-a Republike Srpske Mirna Miljanović. U potragu za grupom migranata bili su angažovni službenici Policijske uprave Banjaluka i pripadnici Specijalne antiterorističke jedinice Žandarmerije MUP-a Srpske, kao i Helikopterski servis.\n16.06.2020 u 10:49\nVirus je i dalje tu, biće ga i u oktobru\nBANjALUKA - Ministar zdravlja i socijalne zaštite Republike Srpske Alen Šeranić izjavio je da je virus korona i dalje prisutan, da će ga biti i u oktobru, ali da se ne zna kakvog će biti intenziteta i kakva će biti njegova virulentnost u tom periodu. „Ono što je svakako dobro jeste da broj zaraženih u ovom periodu u Republici Srpskoj nije povećan i nemamo mnogo pacijenata smeštenih u bolnice kojima treba bolnička nega. Ako takvu situaciju budemo imali u oktobru, svakako će biti puno podnošljivija”, rekao je Šeranić. U oktobru će, kaže, ponovo biti sezonski grip, pa će, prema njegovim rečima, ova dva respiratorna virusa, koja se prenose na identičan način, predstavljati ozbiljnu pretnju organizaciji sistema. „Zbog toga je potrebno da se kao pojedinci i sada pripremimo, ali i da se\n12.06.2020 u 16:50\nDodik dao izjavu u SIPA o pretnji smrću\nSARAJEVO - Porparol Agencije za istrage i zaštitu (SIPA) BiH Luka Miladinović izjavio je da je srpski član Predsedništva BiH dao izjavu u svojstvu svedoka, a povodom pretnji smrću koje su mu upućene putem jedne komercijalne televizije, preneo je sarajevski portal Kliks. Dodik je, kako se navodi, svedočio u slučaju pretnje smrću koje mu je uputio izvesni Momir Vujičić uživo u programu bijeljinske televizije. Jedan od gledalaca, navodi se, pozvao je u programu uživo, predstavio se kao Savo iz Nemačke i pitao „da li je moguće ubiti Milorada Dodika kao nekadašnjeg američkog predsednika Kenedija”, prenosi Tanjug.\n11.06.2020 u 18:01\nUstavni sud BiH prekraja teritoriju RS\nOd našeg dopisnika Sarajevo – Problem knjiženja vojne imovine koja se nalazi na teritoriji Republike Srpske i u njenom je posedu ponovo je ovih dana u žižu javnosti vratio Ustavni sud BiH. Usvojio je apelaciju Pravobranilaštva BiH protiv odluka Vrhovnog suda Republike Srpske i Okružnog suda u Trebinju u vezi s knjiženjem vojne imovine (skladište Filipovići u opštini Foča). To je, po mišljenju srpske strane, još jedan pokušaj da se Republici Srpskoj otme i da se na BiH uknjiži više od 250.000 kvadratnih metara njene teritorije. Tu odluku Ustavnog suda BiH zvaničnici Republike Srpske „ne prihvataju” i „neće je sprovesti”, jer smatraju da je ona „protivustavna” i „nezakonita”. S tim se ne slažu predstavnici Bošnjaka, a jedan od njih je i Mihnet Okić, potpredsedavajući Veća naroda\n09.06.2020 u 13:05\nU Srpskoj 15 novih slučajeva korone, ukupno 1.540\nBANjALUKA - U Republici Srpskoj je u posljednja 24 časa na korona virus testirano 298 osoba, a virus je potvrđen kod 16 osoba. Po pet osoba je iz Modriče i Vukosavlja, po dve iz Prijedora i Čelnica i po jedna iz Banjaluke i Bijeljine, prenosi RTRS. Od novozaraženih, većina su porodični kontakti zaraženih radnika iz Fabrike Alfa iz Modriče. Dom zdravlja Modriča i dalje preduzima sve neophodne epidemiološke mere u cilju sprečavanja širenja korona virusa. Do sada je u Republici Srpskoj potvrđeno 1.540 slučajeva virusa korona, a preminulo je ukupno 117 osoba koje su bile pozitivne na kovid -19. Od korona virusa do sada se oporavilo ukupno 1.069 osoba.\n29.05.2020 u 17:17\nBANjALUKA - Srpski član Predsedništva BiH Milorad Dodik izjavio je danas da je Ustavni sud BiH postao „kriminalna organizacija” koja ne poštuje Ustav i zakone, ili poštuje samo one zakone koje je „nametnuo” visoki predstavnik. Komentarišući apelaciju Ministarstva odbrane BiH, koju je usvojio Ustavni sud BiH u vezi sa knjiženjem na državu BiH više od 250.000 kvadratnih metara zemljišta u opštini Foča, koje je u posedu Republike Srpske, Dodik je rekao da imovina po Ustavu pripada entitetima. „Ustav kaže da sve ono što nije izričito dato BiH, pripada entitetima, a imovina nije data i pripada entitetima”, istakao je on. Po njegovim rečima, tu se očigledno radi „o pljački i otimačini koja se pokušava legalizovati odlukama Ustavnog suda BiH”. Dodik je optužio Ustavni Sud BiH da u\n27.05.2020 u 17:59\nVlada Republike Srpske tužiće guvernera Centralne banke zbog novca od MMF-a\nFOČA - Predsednik SNSD i srpski član Predsedništva BiH Milorad Dodik najavio je da će Vlada Republike Srpske sutra odlučiti da tuži guvernera Centralne banke Bosne i Hercegovine, jer još nisu raspoređena sredstva od Međunarodnog monetarnog fonda (MMF). Dodik je novinarima u Foči rekao da je Republici Srpskoj već stigla na naplatu prva rata kamata na osnovu odobrenog kredita, a da pri tome novac još nije ni stigao. „Zato će vlada već sutra doneti odluku da tuži guvernera Centralne banke koji osporava realizaciju”, rekao je Dodik, prenela je Fena. Dodao je da će SNSD podržati sve aktivnosti u Savetu ministara BiH kako bi se odobrila sredstava da se lokalni izbori održe. On je rekao i da je SNDS spremna za izbore, a da je problem u „nelegitimno izabranoj Centralnoj izbornoj\n21.05.2020 u 11:42\nBANjALUKA – Predstavnici opozicionih stranaka u Republici Srpskoj najavili su da će podneti krivičnu prijavu i tužbu protiv srpskog člana Predsedništva BiH Milorada Dodika posle njegovog javnog priznanja da prisluškuje opozicione poslanike. Predsednik Srpske demokratske stranke (SDS) Mirko Šarović najavio je da će ova stranka uputiti tužbu protiv Dodika i svih onih koji nelegalno prisluškuju narodne poslanike, a podnošenje krivične prijave protiv Dodika najavila je i Partija demokratskog progresa (PDP). Šarović je ocenio da je to nezabeležen slučaj. „To što se sinoć dogodilo u Narodnoj skupštini Republike Srpske je dramatičan pečat jučerašnjeg zasedanja. Član Predsedništva BiH je u zvaničnoj instituciji dao priznanje da prisluškuje opoziciju. Čak se javno obratio i ministru\n05.05.2020 u 17:00\nDodik: EU da potvrdi perspektivu članstva BiH\nBANjALUKA - Srpski član Predsedništva BiH Milorad Dodik izrazio je očekivanje da će EU nedvosmisleno potvrditi perspektivu članstva BiH i ostalih zemalja Zapadnog Balkana i ponovio da je članstvo u EU jedan od njenih najvažnijih prioriteta. Dodik je danas posredstvom video-linka razgovarao sa šefom OEBS-a u BiH Ketlin Kavalek o predstojećem Samitu „EU - Zapadni Balkan”, koji počinje sutra i trajaće do 7. maja u Zagrebu, saopšteno je iz kabineta srpskog člana Predsedništva BiH. Govoreći o izboru novih članova CIK-a, srpski član Predsedništva je kazao da je njihov izbor bio nezakonit, jer nisu ispoštovane sve relevantne zakonom predviđene procedure, te da će takav način izbora, koji je trebalo izbeći, predstavljati problem u BiH. Sagovornici su razmenili mišljenja i o pandemiji\n05.05.2020 u 14:39\nBANjALUKA - Predsednik SNSD-a Milorad Dodik izjavio je danas da je ministar spoljne trgovine i ekonomskih odnosa u Savetu ministara BiH Staša Košarac, prisustvom na privatnoj zabavi u Sarajevu, na kojoj nisu poštovane zaštitne mere i preporuke tokom epidemije koronavirusa, napisao kraj svog političkog puta i da u tom pogledu nema nikakve dileme. Dodik, koji je i srpski član Predsedništva BiH, rekao je da Košarac nakon ovoga nije i više ne može biti njegov najbliži saradnik, kao i da se SNSD ograđuje od njegovog postupka. Dodik je pritom rekao da je postupak Košarca neprivatljiv. „Košarac je završio što se tiče politike naše partije i u tom pogledu ću se ponašati u budućnosti. U vezi s tim preduzećemo one mere koje su najbolje pre svega za Republiku Srpsku. Naime, imajući u vidu da smene u\n22.01.2021 u 16:49\n22.01.2021 u 16:20\n22.01.2021 u 15:56\nPostojeće mere ostaju na snazi\n22.01.2021 u 15:48\nPoslednji ispraćaj Darka Ribnikara\n22.01.2021 u 15:30


MALOLETNI MONSTRUMI: Tri dečaka od 12 godina zapalili beskućnika u Novom Sadu – NovostiDana.rs\nMALOLETNI MONSTRUMI: Tri dečaka od 12 godina zapalili beskućnika u Novom Sadu\nMesto gde je beskućnik zapaljen u Novom Sadu\nNOVI SAD – Tri dečaka zapalila su jednog beskućnika koji je nekoliko sati nakon toga preminuo od zadobijenih povreda, potvrđeno je danas Tanjugu u policijskoj upravi Novi Sad.\nIz Policijske uprave u Novom Sadu rečeno je Tanjugu da su pojedini mediji pogrešno preneli da su juče rano ujutro zapaljena dva beskućnika jer je zapaljen jedan, a drugi je bio u istoj prostoriji ali nije ni zapaljen niti je zadobio povrede.\nPored toga, iz PU Novi Sad poručuju da mediji čine još jednu grešku tako što dečake nazivaju maloletnicima, jer se, kako je pojašnjeno, ne radi o maloletnicima, već o deci uzrasta 12 godina koja nisu krivično odgovorna.\nMediji su ranije, pozivajući se na izvore u policiji preneli da su dečaci u dvorištu na Bulevaru oslobodenja 21 zapalili karton oko dušeka na kojem je ležao 52-godišnji beskućnik D.T.\nPolicija će podneti krivičnu prijavu tužilaštvu, ali će ona verovatno biti odmah i odbačena, jer se radi o osobama koje po zakonu nisu krivično odgovorne, preneo je portal 021.rs.\nPovezanogradovi, novosti online, novpsti dana, regioni, vesti\nJapan za sporazum o slobodnoj trgovini sa EU do kraja godine


Uspostavljanje redovnog avio saobraćaja na aerodromu Konstantin Veliki u Nišu\nOdlukom Vlade Republike Srbije ponovo je otvoren granični prelaz na aerodromu Konstantin Veliki u Nišu, što je omogućilo ponovno uspostavljanje redovnog avio saobraćaja.\nPrva posle proglašenja pandemije je krenula kompanija Wizz Air i to letom za Dortmund. Aerodromi Srbije doo Niš podsećaju sve putnike koji putuju sa niškog aerodroma da će morati da se ponašaju i imaju sva neophodna dokumenta u skladu sa obavezama koje su nametnule državeka kojima se obavlja saobraćaj.\nSvi dolazeći putnici, odlukom Vlade Republike Srbije, od danas ulaze na teritoriju Republike Srbije bez upotrebe PCR testa i obavezne samoizolacije, uz poštovanje svih propisanih mera. Na osnovu preporuka Ministarstva zdravlja Republike Srbije i Instituta za javno zdravlje Niš, Aerodromi Srbije su preduzeli sve potrebne mere zaštite, kako bi putnici i zaposleni na aerodromu ostali bezbedni tokom boravka i rada.\n“Molimo putnike da se ponašaju odgovorno prilikom boravka na aerodormu, da na aerodrom ne dolaze bez zaštitne maske i da prate uputstva koja su istaknuta u terminalnoj zgradi i koja će dobijati od našeg osoblja”, apeluju iz d.o.o. Aerodromi Srbije.\n- Očekujemo da se, u toku juna meseca, nastavi sa postepenom normalizacijom saobraćaja sa aerdoroma Konstatin Veliki u Nišu i aerodroma Morava u Kraljevu i da i ostale avio kompanije obnove saobraćaj u skladu sa svojim procenama i odlukama. Aerodromi Srbije će, kao i do sada, obaveštavati javnost o novostima vezanim za ponovno uspostavljanje redovnog putničkog avio saobraćaja.


Press Online :: Beograd :: KORAK BLIŽE "TIRŠOVOJ 2" Počela izrada studije izvodljivosti, za gradnju i opremanje NOVE DEČJE BOLNICE 54 miliona evra\nIzrada studije izvodljivosti za novu dečju bolnicu u Beogradu "Tiršovu 2", počela je danas i trajaće narednih devet meseci. Gradnja nove bolnice planirana je da počne na proleće 2020. godine, a da 2022. godine bude završena i primi prve pacijente.\nStudiju izvodljivosti radiće konsultantska firma "Beksel konsalting" u partnerstvu sa austrijskom kompanijom AIMC, koje su specijalizovane za planiranje medicinskih objekata, rečeno je danas na skupu "Sledeći korak za izgradnju Tiršove 2" u Starom dvoru.\nPrvom stručnom sastanku prisustvovali su predstavnici konsultantske kuće, Razvojne banke Saveta Evrope, lekari Tiršove, gradobačelnik Beograda Zoran Radojičić i direktor Kancelatrije za upravljanje javnim ulaganjima Marko Blagojević.\nSkup "Sledeći korak za izgradnju Tiršove 2" danas u Starom dvoru\nGradonačelnik Beograda, koji je bio direktor Univerzitetske dečje klinike u Tiršovoj, kaže da ovo nije prvi korak ka izgradnji nove bolnice, da je već urađena uvodna studija, a da će sledeći korak biti izrada projekta i tender za izvođača radova.\n- Predviđeno je da na proleće 2020. godine počnemo izgradnju "Tiršove 2" i nadam se da ćemo u roku od dve godine imati novu kliniku - do 2022. godine - rekao je gradonačelnik.\nRadojičić je naglasio da "Tiršova 2" nije samo nova zgrada, već novi koncept lečenja dece, a to znači da deca budu što kraće u bolnici i da im se olakša tretman.\n– Nadam se da ćemo infrastrukturno omogućiti da taj novi koncept lečenja realizujemo na pravi način, da što je moguće kraće deca budu u bolnici, u fokusu tretmana i da im proces lečenja u bolnici bude što više olakšan. Naša ideja je da imamo model neke od najsavremenijih bolnica koji bi bio najpribližniji klinici koju mi želimo i trudićemo se da ga maksimalno prilagodimo našim uslovima – rekao je Radojičić, zahvalivši na podršci javnosti, predsedniku Republike Srbije Aleksandru Vučiću, Vladi Srbije, Ministarstvu zdravlja i ministru Zlatiboru Lončaru.\nStudija izvodljivosti košta 250.000 evra, a novac je obezbeđen iz donacije Slovenačkog fonda za inkluzivni rast.\nStudija izvodljivosti predviđa da se nova zgrada dečje bolnice uradi u 3D modelu, što znači da će moći da se vide sva predložena rešenja, da se testiraju i izaberu najbolja.\n"Tiršova 2" nije samo zgrada, nego novi koncept lečenja dece, ističe dr Zoran Radojičić\nDirektor Kancelarije za upravljanje javnim ulaganjima Marko Blagojević kaže da je "Tiršova 2" kompleksan infrastruktuirni projekat koji "ne može da bude završen preko noći".\nUvodna studija, kako je rekao, pokazala je da nova dečja bolnica treba da ima 30.000 metara kvadratnih, a da će za izgradnju i opremanje biti potrebno 54 miliona evra.\nProjekat će biti finansiran sredstvima Razvojne banke Saveta Evrope, a novac je obezbeđen kada je premijer Srbije bio aktuelni predsednik Srbije Aleksandar Vučić.\n- Ovo nije projekat koji će da se završi preko noći. To je novi pristup u lečenju dece za koji bi nova zgrada trebala da obezbedi neophodnu infrastrukturu - pojasnio je Blagojević.


Lider Pridnjestrovlja: Ruski mirovnjaci ostaju tu gde jesu - 02.12.2020, Sputnik Srbija\nLider Pridnjestrovlja: Ruski mirovnjaci ostaju tu gde jesu\nLider nepriznatog Pridnjestrovlja Vadim Krasnoseljski izjavio je da Kišinjev ponovo pokušava da pokrene veštački problem „povlačenja trupa“ iz regiona. 02.12.2020, Sputnik Srbija\nevropa, svet, vesti, pridnjestrovlje\n07:40 02.12.2020 (Osveženo: 07:49 02.12.2020)\n© Sputnik / Sergeй Mamontov / Uđi u foto-galerijuNovoizabrani predsednik Pridnjestrovlja Vadim Krasnoseljski\n„Trenutno nema nikakvih pravnih osnova i preduslova za bilo kakvu izmenu aktuelnog formata mirovne operacije“, rekao je lider u intervjuu za „Parlamentsku gazetu“.\nKrasnoseljski smatra da se radi o politizovanim izjavama koje su usmerene na skretanje fokusa sa realnih tema u dijalogu između Kišinjeva i prestonice Pridnjestrovlja – Tiraspolja.\nPrema njegovim rečima, u Pridnjestrovlju su navikli na gromoglasne izjave moldavskih političara koji se „ne opterećuju pokušajima da se udube u sadržaj ozbiljnih pitanja“. Krasnoseljski je pozvao Kišinjev da pokaže više odgovornosti i promišljenosti prilikom formulisanja svog stava.\nNovoizabrana predsednica Moldavije Maja Sandu je na konferenciji za novinare u ponedeljak pozvala da se sa teritorije nepriznate Pridnjestrovske Moldavske Republike povuče ruska vojska koja čuva skladišta oružja. Sandu je takođe navela da smatra neophodnim da se mirovne snage zamene civilnim posmatračima pod pokroviteljstvom OEBS-a. Ranije je Sandu izjavila da ne namerava da se sastane sa liderom Pridnjestrovlja Vadimom Krasnoseljskim.


ENIGMA VUČIĆEVE POSETE: Zašto je izostao ključni predlog Beograda koji su svi čekali!? | Vestinet.rs\nPočetna POGLEDI\tENIGMA VUČIĆEVE POSETE: Zašto je izostao ključni predlog Beograda koji su svi čekali!?\nUkazivanjem na to da će neko u narednih deset ili dvadeset godina morati da postigne dogovor sa Albancima, Vučić je pokazao da i sam postaje pomalo nesiguran u to da je rešenje uopšte vidljivo i da je u konturama koje je promovisao poslednjih nedelja, ocenjuje za Sputnjik Vladislav Jovanović.\nNekadašnji ministar inostranih poslova i ambasadora Jugoslavije u Ujedinjenim nacijama Vladislav Jovanović za Sputnjik kaže da je poseta predsednika Kosovu i Metohiji daleko od istorijske, kako je najavljivana, jer nije rešila enigmu pred kojom smo mesecima.\nNažalost, predsednik očigledno nije bio u prilici da iznese svoj predlog za konačno rešenje problema, kaže Jovanović.\nOn dodaje da, ako je poslednja pretpostavka tačna, ona bi mogla da se veže za požurivanje sa Zapada da do sporazuma, takozvane sveobuhvatne normalizacije odnosa dođe.\nTo su poruke koje smo poslednjih meseci neprekidno slušali, Zapad je insistirao na tome da do rešenja dođe što pre, podseća Jovanović.\n„Kao da oni imaju konture takvog rešenja, ali ga još nisu saopštili našoj strani ili su ga saopštavali u delovima, da provere kakve su naše reakcije.\nA kad su videli da one nisu najsrećnije, onda su to stopirali do daljega.\nMi još ne znamo šta se iza brda valja, tako da se i predsednik našao u situaciji da ne može ništa da kaže, jer stvarno ništa nema u rukama, čak i ako je ova treća spekulacija na neki način vidljivija, utoliko što Zapad insistira da do rešenja dođe što skorije, kroz dva meseca ili najviše kroz godinu dana“, ocenjuje Jovanović.\n„Ako bi nam se i dopustio taj duži period od deset ili dvadeset godina, u neumornom traganju za takvim rešenjem koje bi bilo kompromis, zadovoljavalo dve strane, ne potpuno, ali do određene mere, onda bismo apstrahovali razvoj kao takav.\nU narednih deset godina u međunarodnim odnosima može mnogo toga da se dogodi u vezi sa situacijom na Balkanu, u odnosima između Istoka i Zapada, koji se u ovom trenutku aktuelno prelamaju preko Balkana, te stvari kao da se ne uzimaju u obzir“, kaže ovaj iskusni diplomata.\nAleksandar VučićKosovoposetaVladislav Jovanović


Indija: Policijski čas i obavezni karantin zbog novog soja\nNJU DELHI – Indijska savezna država Maharaštra uvodi policijski čas od danas do 5. januara i obavezni dvonedeljni karantin za putnike, zbog pojave novog, britanskog soja koronavirusa.\nPremijer Maharaštre Udhav Tekeri je nakon sastanka lokalnih vlasti potvrdio da se uvodi zabrana kretanja od 23 časa do 6 sati ujutru i da će biti na snazi od 22. decembra do 5. januara.\n„Premijer Maharaštre Udhav Tekeri sazvao je sastanak zbog novog soja korona virusa koji je otkriven u Britaniji. Doneta je odluka o uvođenju policijskog časa do 5. januara od 23:00 do 06:00“, napisao je Tviteru indijski zvaničnik, prenosi CNN.\nVlasti Maharaštre takođe su uveli nova ograničenja za putnike koji stižu iz inostranstva u državu, kojoj pripada i finansijski centar Indije, Mumbaj.\nPutnici iz Evrope i sa Bliskog istoka moraće da prođu 14-dnevni karantin u nekoj od za to predviđenih institucija, a putnici iz svih drugih zemalja moraće da ostanu u kućnoj izolaciji.\nIndijsko ministarstvo zdravlja još nije prijavilo nijedan slučaj novog soja virusa u zemlji.


U novembru će biti održan prvi “Digital Fashion Week Serbia” – LaVie.rs\nU novembru će biti održan prvi “Digital Fashion Week Serbia”\nPrva onlajn nedelja mode u regionu održaće se ovog novembra pod nazivom “Digital Fashion Week” i biće posvećena srpskim dizajnerima kao i gostima iz brojnih stranih zemalja. Ovaj događaj se organizuje u saradnji sa digitalnom platformom “International Digital Fashion Week”.\nNakon “Digital Fashion Week Sebia” u planu je održavanje ove manifestacije i u ostalim državama regiona. Pored dizajnera koji će predstaviti svoje nove kolekcije kroz petominutne video priloge, gledaoci će imati prilike da čuju i vide brojne poznate ličnosti, kratke panel-diskusije o aktuelnim temama iz modne industrije, kao i predstavljanja turističkih potencijala gradova i regiona.\n“International Digital Fashion Week“ (IDFW) je globalna digitalna platforma, nedavno osnovana u SAD. Prva je i jedina digitalna nedelja mode u svetu nastala kao potreba modne industrije da opstane i preživi krizu koju je izazvala pandemija koronavirusa.\ndigital, događaj\t0\n15 jesenjih autfita za trudnice\nMaska od kruške za blistav ten


Izetbegović i Komšić: Nerealna priča o trećem entitetu\n"Priča o stvaranju treceg entiteta predstavlja dramatično menjanje Dejtonskog sporazuma i to je nerealan put koji čitavu BiH može dovesti u krizu i sve narode koji žive u njoj", ocenio je danas u Sarajevu član Predsedništva BiH Bakir Izetbegović, povodom stavova iznetih na jučerašnjem Hrvatskom saboru u Mostaru.\nIzetbegović naglašava da je oživljavanje trećeg entiteta priča koja ne može proći, niti će Hrvati naći ijednog bošnjačkog lidera spremnog da razgovara o tome.\n"Mislim da hrvatski političari preuveličavaju problem ugroženosti Hrvata u BiH. Ali, neke stvari poput njihovog predstavljanja u državi treba menjati i popraviti, kao i još niz drugih stvari. Cilj je da se svaki narod, a ponajprije najmalobrojniji narod, oseća komotno. I to je jedini put da BiH bude stabilna država", ističe Izetbegović.\nČlan Predsedništva BiH Željko Komšić smatra da je to mantra i pitanje koje hrvatski političari već odavno ponavljaju.\n"Ali, drugo je pitanje što je to štetno prvenstveno po Hrvate u BiH. Jer, kada se krene s tom pricom postoji nekoliko vrlo nezgodnih pitanja na koja se mora odgovoriti, kao na primer - čiji je Mostar, kako će se povući granice, a da pri tome ubedite druge da na to pristanu, te da se granicama tog entiteta pritom definiše i Republika Srpska", smatra on.\nKomšic je mišljenja da je iz tog razloga treći entitet priča koja će se najviše hrvatskim politicarima obiti o glavu jer će platiti najveću cenu.


Ivanuša: Nadam se da su iza nas najteži dani, ali situacija je i dalje ozbiljna /VIDEO/ - NTV Arena Bijeljina\nHrvatska je ponovo pooštrila mjere na granici- od 15. januara za ulazak u tu zemlju biće neophodan negativni test na virus korona i karantin u trajanju od 14 dana. U Srbiji se očekuje da će imunizacija biti okončana najkasnije do sredine jula, a građani će od sutra moći da se prijave za vakcinaciju i putem telefona.\nViše od 110.000 građana do sada se prijavilo putem sajta e-Uprave sa željom da se vakcinišu protiv kovida 19, a državni sekretar Ministarstva zdravlja Mirsad Đerlek kaže da će građani od sutra moći da se prijave za vakcinaciju i putem određenog telefonskog broja. Očekuje se da će u Srbiji imunizacija biti okončana najkasnije do sredine jula. Direktor Kancelarije Svetske zdravstvene organizacije u Srbiji Marijan Ivanuša rekao je za RTS da je situacija i dalje ozbiljna, ali je bolja nego što je bila.\nHrvatska je opet pooštrila uslove za prelazak granice tako da će od 15. januara za ulazak u tu zemlju biti neophodan negativni test na virus korona i karantin u trajanju od 14 dana, saopštio je šef Štaba civilne zaštite i hrvatski mnistar unutrašnjih poslova Davor Božinović. On je naglasio da karantin može da bude skraćen na sedam dana, ako neko sam obavi PCR testiranje u ovlašćenoj ustanovi i rezultat bude negativan.\nHrvatska ima najveći dvonedjeljni pad novozaraženih u Evropskoj uniji, objavio je na Tviteru hrvatski ministar zdravlja Vili Beroš. A novi zarazniji soj korona virusa koji je prvobitno registrovan u Velikoj Britaniji, otkriven je i u Mađarskoj. Broj obolJelih od korona virusa širom svijeta porastao je tokom protekle nedjelje za skoro 5 miliona, što je rekordan broj za nedjelju dana od početka pandemije, saoštila je danas Svjetska zdravstvena organizacija.


17/10/2017 | 15:02\nIzvršni odbor UniCredit Banke Srbija je 11. oktobra proširen sa još jednim članom, Spasom Vidarkinskim, zaduženim za Sektor korporativnog i investicionog bankarstva. Spas je preuzeo odgovornosti od Enrika Verdoše koji je uspešno vodio Sektor korporativnog i investicionog bankarstva od 2014. godine, a koji svoju karijeru nastavlja kao predsednik Izvršnog odbora UniCredit Lizinga u Italiji.\nSpas Vidarkinski je započeo svoju bankarsku karijeru u Odeljenju operacija u Prvoj privatnoj banci u Sofiji, a zatim je nadograđivao u Rajfajzen banci u okviru Odeljenja za podršku poslovanju, Odeljenja za prodaju finansijskih proizvoda i Odeljenja za trgovanje finansijskim proizvodima. UniCredit Bulbanci se pridružio 2002. godine kao direktor Prodaje finansijskih proizvoda. Tokom 2006. i 2007. godine, obavljao je dužnost direktora Odeljenja korporativne i institucionalne prodaje, da bi od 2007. do 2009. godine bio na poziciji direktora Sektora trgovanja i prodaje finansijskih proizvoda. Spas Vidarkinski je 2010. godine imenovan za zamenika direktora Sektora korporativnog, investicionog i privatnog bankarstva i direktora Odeljenja poslovanja na finansijskom tržištu i investicionog bankarstva, da bi 2012. godine preuzeo poziciju zamenika direktora Korporativnog, investicionog i privatnog bankarstva i direktora Odeljenja za srednja preduzeća u UniCredit Bulbanci.\nČila Ihas, predsednica Izvršnog odbora UniCredit Banke Srbija, je povodom ovog imenovanja izjavila: “Veoma sam ponosna što je naš Izvršni odbor dodatno ojačan sa novim članom, Spasom Vidarkinskim. Njegovo široko znanje i iskustvo u UniCreditu, izvanredni rezultati koje je postigao u radu kako sa velikim, tako i sa srednjim preduzećima, praćeni sposobnošću da se brzo prilagodi lokalnom tržištu i identifikuje njegove potrebe, će doprineti tome da banka nastavi uspešno da posluje.”


Rusija: Pronađena i druga crna kutija aviona 'Tu-154'\nMinistarstvo je navelo da su dosad pronađena tela 17 žrtava\nDruga crna kutija aviona "Tu-154", koji se u nedelju srušio u Crno more, pronađena je i izvučena iz mora, saopštilo je danas rusko Ministarstvo odbrane.\nMinistarstvo je navelo da su dosad pronađena tela 17 žrtava.\nU potrazi učestvuje 45 brodova, 15 podvodnih dronova, 192 ronioca, 12 aviona i pet helikoptera, prenose ruske agencije.\nIz vode je u utorak izvučena jedna crna kutija sa podacima iz palog aviona, čiji se sadržaj trenutno analizira u Moskvi.\nDešifrovanje crne kutije sa podacima iz aviona ruskog Ministarstva odbrane "Tu-154", koji se sa 92 ljudi srušio u nedelju ujutro u Crno more nakon poletanja iz Sočija prema Siriji, moglo bi da potraje nekoliko nedelja.\nDo sada je pronađeno više od 1.500 delova Tu-154 aviona, a trećina delova - 567 je izvučena na površinu.


Ponjasi Sjenina Views : 122\n"Zbog takve pogubne islamističke politike BiH sa Bakirom Izetbegovićem nema nikakvu budućnost", istakao je Dodik.\nKomentarišući današnju Izetbegovićevu izjavu da Republika Srpska na čelu sa Miloradom Dodikom u velikoj mjeri usporava napredak BiH i da je Dodiku bolje da "promijeni svoje ponašanje kako on ne bi bio promijenjen", predsjednik Republike Srpske je rekao da je Izetbegović, kao prijatelj i inspirator terorista, vehabija i islamista, posljednji čovjek koji može nekome da prijeti i nekoga da mijenja.\nDodik je istakao da je Izetbegović, prije svega, dužan da, nakon saslušanja Fahrudina Radončića u sudu u Prištini, cjelokupnoj javnosti, a posebno Srbima da podrobnije objašnjenje kakva je njegova uloga u likvidaciji Srba i započinjanju rata u BiH.\n"Ni meni ni Republici Srpskoj neće niko prijetiti, niti dovoditi u red, pogotovu ne ekstremisti poput Bakira Izetbegovića. Vrijeme stranog intervencionizma pripada prošlosti", poručio je Dodik.\nOn je napomenuo da je Izetbegović svoj ekstremizam dokazao i proteklih dana svojim, sa ostalim članovima Predsjedništva BiH neusaglašenim nastupom u Briselu, gdje je susrete sa zvaničnicima EU i NATO-a ponovo iskoristio za grubu političku manipulaciju na štetu srpskog naroda i Republike Srpske.\n"Njegov istup u Briselu je samo dokaz da on u stvari govori u ime radikalnih muslimana koji su spremni za nove sukobe. Tvrdnje da je Republika Srpska nastala na zločinima, da su se muslimani u BiH tokom rata samo branili, iako svi znaju da nas je sve u taj rat odveo upravo njegov otac sa svojim islamističkim idejama, te opravdavanje 'puzajućeg' stvaranja islamske države u BiH - samo pokazuju da Republika Srpska itekako ima razloga da svakim danom sve više jača sebe i svoje institucije", rekao je Dodik.\nOsvrćući se na Izetbegovićeve stavove u vezi s hapšenjem bivših pripadnika HVO-a u Orašju i njegovu "začuđenost" zbog "adresiranja tog problema na bošnjačku politiku", Dodik je ocijenio da sve to poprima komičnu dimenziju, jer je svima jasno da je pravosuđe u BiH upravo pod Izetbegovićevim političkim uticajem.\n"Svi zločinci treba da odgovaraju, a kao predsjednik Republike Srpske, kome srpski narod godinama ukazuje povjerenje, posebno sam zainteresovan da budu preocesuirani zločini nad Srbima. To se, nažalost, ne dešava u dovoljnoj mjeri upravo zbog bošnjačkog političkog uticaja u pravosuđu", kaže Dodik.\nOn je podsjetio da je čak i američki diplomata Nikolas Hil, koji za vrijeme svog mandata u BiH Republici Srpskoj sigurno nije bio prijatelj, pri odlasku iz BiH govorio o uticaju Izetbegovićeve SDA na pravosuđe BiH.\n"To je bošnjačka politička stranka koja je svoje ljude 'ugradila' i u Sud i Tužilaštvo BiH, Ustavni sud, da ne govorim o nižim nivoima... Oni tamo ne zastupaju pravdu, nego interese bošnjačke političke elite", napominje Dodik.\nKomentarišući Izetbegovićev stav da treba "presjeći uticaj Rusije" na Balkanu i da to treba "učiniti upravo na Beogradu", Dodik je rekao da je uticaj i Rusije i Srbije na BiH pozitivan, ali da upravo to Izetbegoviću ne odgovara.\n"Rusija i Srbija su se uvijek zalagale samo za dosljedno poštovanje Dejtonskog mirovnog sporazuma, i to je ono što je u BiH najpotrebnije. Izetbegoviću to očigledno ne odgovara jer u planu ima neko drugo uređenje BiH, kakvo je njegov otac opisao u 'Islamskoj deklaraciji", naglasio je Dodik.\nPredsjednik Republike Srpske je poručio da i Srbija i Rusija, kao dokazani prijatelji srpskog naroda u BiH, a bez obzira na negativne stavove bošnjačke politike, ostaju partneri u razvoju i jačanju Republike Srpske.


Grupni tečajevi poslovnog njemački u Berlin\nTečajevi poslovnog njemački u Berlin, Njemačka\n2 Poslovna grupa tečaja/eva, u Berlin, koje nudi 1 škola jezika - 2 tjednanjemački tečaj.\nTečajevi poslovnog njemački za odrasle. Ova grupna predavanja namijenjena su profesionalcima za vježbanje jezičnih vještina koje se mogu primijeniti izravno na posao. Za fleksibilnije datume tečaja pogledajte i privatne satove poslovnog njemački.\n4.3/5.0 (193 ocjene)\n4.8/5.017 ocjena (svi učenici škole)\nCrash Business Course (20 +10) (2 tjedna tečaj njemački Poslovna grupa jezika 30 sati tjedno)\nCrash Plus Business German (20+20) (2 tjedna tečaj njemački Poslovna grupa jezika 40 sati tjedno)\nSvi 3 tečajevi Poslovna grupa u Njemačka . Tečajevi njemačkiPoslovna grupa u Heidelberg (2).\nBerlin - karta sa školama koje nude tečajeve Poslovna grupa


Izvještaj o stanju u Zeničko-dobojskom kantonu za dan 10.06.2020.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija bez zastoja i posebnih ograničenja, osim na dijelovima puteva na kojima se izvode sanacioni radovi. Danas počinju radovi na sanaciji mosta na petlji Blatuša kod…\nIzvještaj o stanju u Zeničko-dobojskom kantonu za dan 09.06.2020.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija bez zastoja i posebnih ograničenja. Na magistralnom putu Zenica-Nemila (kroz tunel Vranduk) od 05 do 21 sati saobraća se nesmetano (dvosmjerno). Od 21 sati do…\nIzvještaj o stanju u Zeničko-dobojskom kantonu za dan 08.06.2020.godine\nIzvještaj o stanju u Zeničko-dobojskom kantonu za dan 07.06.2020.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija bez zastoja i posebnih ograničenja. Na magistralnom putu Zenica-Nemila (kroz tunel Vranduk) od 05 do 21 sati saobraća se dvosmjerno. Od 21 sati do 00:30…\nIzvještaj o stanju u Zeničko-dobojskom kantonu za dan 06.06.2020.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija bez zastoja i posebnih ograničenja. Zbog nestabilnog vremena, te povremene kiše u pojedinim krajevima, savjetujemo oprezniju vožnju prilagođenu trenutnim uvjetima i stanju na putevima. Povećana…\nIzvještaj o stanju u Zeničko-dobojskom kantonu za dan 05.06.2020.godine\nIzvještaj o stanju u Zeničko-dobojskom kantonu za dan 04.06.2020.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija bez zastoja i posebnih ograničenja. Na magistralnom putu Zenica-Nemila (kroz tunel Vranduk) od 05:30 do 21 sati saobraća se dvosmjerno. U vremenu od 21 sat…


Zaharova: Sanel se pridruzio rusofobičnoj kampanji\nTanjug 1. aprila 2022. 14:12\nMOSKVA – Portparolka Ministarstva spoljnih poslova Rusije Marija Zaharova ocenila je da se francuski brend Šanel, odbijanjem da proda torbu Ruskinji u tržnom centru u Dubaiju, pridružio, kako je navela, „rusofobičnoj kampanji ukidanja Rusije“.\nZaharova je, reagujući na tvrdnju ruske državljanke da joj u tržnom centru u Dubaiju nisu hteli da prodaju torbu Šanel dok ne potpiše da je neće odneti u Rusiju i nositi u svojoj zemlji, podsetila na tvrdnje o povezanost Koko Šanel sa nacistima tokom Drugog svetskog rata, prenosi RIA Novosti.\n„Navodno, postoji uredba unutar mreže butika koja obavezuje kupce Šanela da potpišu da neće unositi robne marke kupljene u inostranstvu u Rusiju. Očigledno je da su oni koji upravljaju nasleđem ‘Velike Koko’ na taj način odlučili da se pridruže rusofobičnoj kampanji ‘ukidanja’ Rusije“, napisala je Zaharova na svom Telegram kanalu.\nPostavljajući pitanje kakve veze ima, kako je navela, „antifašistička operacija Rusije“ i francuska modna kuća, Zaharova tvrdi da je tokom Drugog svetskog rata Koko Šanel bila „saradnica i agentica Trećeg rajha“.\nKoko Šanel je uvek negirala da je sarađivala sa nacistima.


UN: Katalonija nema pravo na samoopredijeljenje\nUjedinjene nacije smatraju da španski region Katalonija nema pravo na samoopredjeljenje, rekao je generalni sekretar UN Ban Ki Mun.\n"Španija je nezavisna i suverena zemlja koja obuhvata region Kataloniju. Španija je kao takva primljena u UN i djeluje unutar međunarodne zajednice", rekao je generalni sekretar u intervjuu za četiri španska dnevnika "Pais", "Mundo", "ABC" i "Vangardiju".\nBan Ki Mun je naglasio da UN ne priznaju Kataloniju kao neautonomnu teritoriju koja bi mogla da ostvari pravo na samoopredjeljenje.\n"Kada govorimo o samoopredjeljenju, određene oblasti priznaju UN kao neautonomne teritorije, ali Katalonija ne spada u tu teritoriju. Pozitivni aspekt Španije jeste to što poštuje raznolikost - kulture, jezika, tradicije", dodaje generalni sekretar UN.\nStranke, koje zastupaju nezavisnost Katalonije od Španije, pokušaće da početkom novembra u regionalnom parlamentu usvoje rezoluciju kojom će zvanični objaviti početak otcjepljenja od Španije i formiranje nove republikanske države u roku od 18 mjeseci.\nSeparatisti su na izborima održanim prošlog mjeseca osvojili većinu poslaničkih mjesta u parlamentu Katalonije.\nMeđutim, španski premijer Marijano Rahoj juče je naglasio da će sve veće partije raditi zajedno na odbrani nacionalnog jedinstva od pokušaja otcjepljenja Katalonije.


FBiH: U protekla 24 sata registrirano 159 slučajeva COVID-19, prijavljeno 10 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 159 slučajeva COVID-19, prijavljeno 10 smrtnih ishoda\nObjavljeno: 05.03.2022 ; Ažurirano: 05.03.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.260 uzoraka, od čega je 159 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada su testirana ukupno 1.213.673 uzorka, a COVID-19 je potvrđen kod 246.725 osoba.\nU protekla 24h, u Federaciji BiH prijavljeno je 10 smrtnih ishoda i to u Unsko-sanskom, Srednjobosanskom i Kantonu Sarajevo, dok je 26 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 8.733.


Srbija uvodi plaćanje skeniranjem QR koda – Bankar.me\nJanuary 17, 2020 FINANSIJE, REGION, SVE VIJESTI Leave a comment\nGrađani Srbije uskoro će moći da među prvima u Evropi u svakoj prodavnici u zemlji plate robu skenirajući svojim telefonima QR koda sa proizvoda.\nRiječ je o nastavku širenja mreže usluga instant plaćanja što je posebno važno za trgovce koji će na ovaj način istog trenutka dobiti novac za prodatu robu, umjesto da čekaju po nekoliko dana, kako je to inače slučaj kada se plaćanje obavlja karticama, kažu za Tanjug u Narodnoj banci Srbije.\nS druge strane, širenjem novih usluga u oblasti “e-plaćanja” smanjuje se količina keša u opticaju što je praksa u brojnim razvijenim zemljama svijeta.\nKada je riječ o plaćanju skeniranjem QR koda, u Narodnoj banci Srbije kažu za Tanjug da je pri kraju postupak “instalacije” ovakvog načina plaćanja.\n“Riječ je o nečemu što je i za Evropsku uniju praktično tek u planu, dok naša zemlja na ovom sistemu plaćanja uveliko radi”, ističe viceguverner NBS Dragana Stanić.\nPlaćanje telefonom, odnosno skeniranjem QR koda, samo je jedan od načina da se izbjegne dugo stajanje u redovima ispred šaltera, ukazuje Vladimir Vasić generalni sekretar Udruženja banaka Srbije (UBS).\nKada je riječ o sigurnosti ovog tipa plaćanja, Vasić kaže da su UBS i NBS zajedno ustanovili pravila šta tačno treba da sadrži QR kod te da se sistem oslanja na iskustva, praksu, domaće i međunarodne zakone.\n“S obzirom da Srbija želi da uđe u EU i većina naših zakona i sistema zaštite se oslanja na standarde koji postoje u EU”, objašnjava Vasić i napominje da su banke u zemlji spremne za plaćanje skeniranjem QR koda.\nSvakoj državi je u interesu da ima što manje gotovine jer upotreba keša, osim rizika da bude ukraden, zahtijeva skupe procedure čuvanja, transporta, skladištenja…\nPrevious Srbija će narednih 20 godina vraćati 1,9 milijardi eura dugova bivše SFRJ\nSljedeći NLB demantovala špekulacije o navodnom pranju novca


Revizori BiH hoće da potroše pet miliona mimo zakona - INFORMACIJA JE KAPITAL - Capital.ba\n12. apr. 2019. 14:07 Objavljeno u FINANSIJE\nSARAJEVO – Revizori BiH žele da kupe objekat od pet miliona, ali bez sprovođenja postupka javne nabavke, za šta su tražili odobrenje Savjeta ministara BiH.\nSlužba za zajedničke poslove izradila je Prijedlog odluke o izuzeću od primjene odredbi Zakona o javnim nabavkama.\n„Ovom Odlukom izuzima se od primjene odredbi Zakona o javnim nabavkama postupak kupovine / nabavke objekta za potrebe smještaja Kancelarije za reviziju institucija Bosne i Hercegovine u Sarajevu, a odnosi se na kupovinu nepokretne imovine koja se izuzima od primjene Zakona, uz obavezu Ugovornog organa da osigura transparentnost procedure“, navedeno je u Prijedlogu odluke.\nZa kupovinu objekta za potrebe smještaja revizora BiH predviđeno je da bude plaćeno do pet miliona maraka, od čega će milion biti uzet iz sredstava akumulirane dobiti javnog preduzeća “Službeni list BiH” u 2018. godini, a iz Budžeta institucija BiH u 2019. i 2020. godini po dva miliona.\nU obrazloženju Prijedloga odluke nije jasno navedeno zašto je neophodno izuzeće od primjene Zakona o javnim nabavkama, već se navodi da su razlozi sadržani u članu 10 navedenog Zakona.\nČlan 10 propisuje da se od primjene Zakona izuzimaju ugovori o javnoj nabavci koji su državna tajna, čije izvršenje zahtijeva posebne mjere sigurnosti, koji se dodjeljuje u skladu s međunarodnim sporazumom, ugovori o javnoj nabavci prirodnih i zakonskih monopola, ugovori o kupovini zgrada bilo kojim finansijskim sredstvima, s tim što nabavka finansijskih usluga za kupovinu podliježe provođenju jednog od postupaka definisanih Zakonom i ugovori koji za predmet imaju usluge iz Aneksa II tog zakona.\nGeneralni revizor BiH Dragan Vranikić nije odgovarao na poziv portal CAPITAL kako bismo saznali zbog čega se konkretno zahtijeva izuzeće od primjene Zakona o javnim nabavkama.\nPrijedlog odluke bi uskoro trebalo da bude upućen pred Savjet ministara BiH koji treba da odluči da li dozvoljava da se pet miliona maraka građana BiH potroši mimo Zakona o javnim nabavkama.\nKljučne riječi: dragan vrankic, izbor, kancelarija za reviziju institucija bih, kupovina objakta, savjet ministara bih, vazno, zakon o javnim nabavkama bih\nLoše i neekonomično upravljanje voznim parkom\nInstitucije nemilice troše novac\nMinistarstvo finansija FBiH neodgovorno prema budžetu?!


Odgovori na sva pitanja vezana za pomoć od 100 evra\nIZVOR: blic.rs | PONEDELJAK, 11.05.2020 | 10:28\nMinistar finansija Srbije Siniša Mali rekao je da će prijava biti veoma jednostavna i brza, a nakon čega građane najkasnije 1. juna očekuje i uplata novca.\n"Primaoci penzija i novčane socijalne pomoći ne moraju da se prijavljuju, a za njih će isplate krenuti već od 15. maja. Ovo je samo jedna od ekonomskih mera u okviru našeg programa podrške privredi i građanima usled pandemije virusa korona. Zaposleni u privatnom sektoru su prošlog četvrtka dobili prvu minimalnu zaradu, a ovog petka krećemo sa isplatom 100 evra, najpre primaocima penzija i novčane socijalne pomoći", istakao je Mali.\n4. Kako će dobiti novac državljanin koji nema tekući račun?\n5. Da li sredstva sa namenskog računa moraju da se podignu u gotovini na šalteru banke ili mogu direktno da se preusmere na neka plaćanja?\n6. Da li državljanin koji nema tekući račun može 100 evra da primi na tuđi račun?\nA post shared by Siniša Mali (@mali_sinisa) on May 6, 2020 at 7:04am PDT\n7. Da li državljani koji su tek napunili 18 godina i nemaju ličnu kartu moraju da izvade taj lični dokument kako bi mogli da se prijave?\n8. Na koji način mogu da se prijave državljani kojima je istekla lična karta a zbog vanrednog stanja nisu u mogućnosti da dobiju novu?\n9. Da li samo nosilac novčane socijalne pomoći dobija isplatu, a ostali članovi iste porodice se prijavljuju, ili cela porodica dobija automatski po 100 evra? Da li ostali primaoci socijalnih davanja treba da se prijave?\n10. Da li se primaoci privremene novčane nadoknade usled nezaposlenosti prijavljuju ili dobijaju isplatu kao korisnici penzija automatski?\n11. Da li pravo na 100 evra imaju državljani Srbije koji žive u Hrvatskoj ili Bosni i Hercegovini?\n12. Da li državljani koji su rođeni u Republici Srbiji, sa prebivalištem u Srbiji, a radili su i primaju penziju iz inostranstva imaju pravo na 100 evra?\n13. Da li će državljani koji nisu penzioneri, a imaju preko 65 godina, primiti direktnu uplatuili je potrebna prijava?\n14. Da li sredstva za namenskog računa mogu direktno da se preusmere humanitarnim organizacijama?\n15. Da li građani sa KiM imaju pravo na 100 evra?\n16. Da li državljani Srbije koji imaju srpski pasoš, a koji žive u Republici Srpskoj i nemaju ličnu kartu Republike Srbije imaju pravo na prijavu?\n17. Na koji način se može poslati zahtev ukoliko neko od penzionera ne želi uplatu?


25.01.2020 u 15:38\nSeverna Makedonija kupuje američka oklopna vozila\nMinistarstvo odbrane Severne Makedonije pripremilo je potpisivanje ugovora sa Pentagonom za prvu tranšu od 33 laka američka oklopna borbena vozila JLTV kompanije a već je najavljena i nabavka većih vozila Strajker. Kako navodi portal Balkanska bezbednosna mreža, do 2028. godine planira se kupovina 249 takvih točkaša. Makedonska vlada i parlament odobrili su krajem prošle godine ulazak u proces nabavke 33 JLTV kroz međuvladin aranžman, a prema proceduri direktne prodaje Pentagon je prethodno ponudio vozila sa alatom i priborom za oko 11 miliona dolara. Prema dugoročnom planu razvoja oružanih snaga do 2028. godine, Ministarstvo odbrane Severne Makedonije formiralo je Integrisani projektni tim za nabavku oklopnih borbenih vozila točkaša. Portal navodi da se prioritetom smatra\n03.01.2020 u 19:02\nParlament Severne Makedonije izabrao je danas popodne prelaznu vladu koja će organizovati vanredne parlamentarne izbore, koji su dogovreni za 12. april. Za tehničku vladu, čiji je premijer dosadašnji ministar unutrašnjih poslova i potpredsednik SDSM Oliver Spasovski, glasao je 101 poslanik u parlamentu sa 120 mesta. Spasovski je u ekspozeu rekao da u narednih 100 dana prelaznu vladu čeka da obezbedi nesmetano funkcionisanje institucija, da nastavi aktivnosti koje je vlada njegovog prethodnika Zorana Zaeva započela u evroatlantskim integracijama i da organizuje fer i demokratske izbore. „Država se nalazi u izuzetno značajnom periodu kada se od nas očekuje da neometano funkcionišu sve državne institucije. Ovo je vreme kada treba da se organizuju fer i demokratski izbori, da se završe\n03.01.2020 u 10:28\nSKOPLjE – Premijer Severne Makedonije Zoran Zaev jutros je potpisao ostavku da bi u toku dana mogla da bude formirana tehnička vlada za sprovođenje izbora. „Vlada radi od 8.30, potpisao sam ostavku, u skladu sa dogovorom (za izbore) i Zakonom o vladi verujem da će veoma brzo da stigne u parlament čime može da počne procedura za izbor prelazne vlade”, rekao je Zaev jednom lokalnom mediju, prenosi Beta. Zaev, posle dve godine i sedam meseci na premijerskoj funciji, ostavku podnosi da bi bila formirana tehnička vlada koja će pripremiti vanredne parlamentarne izbore 12. aprila, u skladu sa dogovorom lidera vodećih stranaka nakon što Severna Makedonija u oktobru treći put nije dobila datum za početak pregovora sa EU. Nakon što parlament usvoji ostavku Zaeva, šef države Stevo\n31.12.2019 u 10:20\nMali šengen je autentičan proces\nBON – Premijer Severne Makedonije Zoran Zaev izjavio je da je tzv. mini Šengen autentičan proces njegove zemlje, Albanije i Srbije, te da se nada da će mu se priključiti i druge zemlje regiona. Uoči odlaska s funkcije, zbog formiranja prelazne vlade i vanrednih parlamentarnih izbora u aprilu, Zaev je za portal Dojče vele rekao da je „mini Šengen” dobra ideja, prenosi Tanjug. „Suština inicijative za regionalnu saradnju je u zajedničkom doprinosu ostvarivanju četiri slobode EU na Zapadnom Balkan - slobodno kretanje ljudi, proizvoda, usluga i kapitala u našem regionu”, rekao je Zaev. Dodao je da je takva inicijativa ubrzava integraciju u EU. Reč je, kazao je, o autentičnom procešu triju država regiona i nada se da će mu se priključiti i druge. Na kritike da u regionu već postoje


Su-27 Rusija Nemačka ruska granica\n„Suhoj“ čuva ruske granice: Nemački lovac vraćen kući\nRuski lovac Su-27 poleteo je kako bi presreo lovac FGR-4 „Tajfun“ nemačkog Ratnog vazduhoplovstva, koga je ispratio iznad Baltičkog mora, saopštio je... 22.07.2021, Sputnik Srbija\nKako se navodi, 22. jula iznad Baltičkog mora primećena je vazdušna meta koja se približava ruskoj državnoj granici.„Radi identifikacije mete i sprečavanja narušavanja državne granice u vazduh je podignut lovac Su-27 iz sastava dežurnih snaga PVO Baltičke flote. Posada ruskog lovca identifikovala je vazdušnu metu kao višenamenski lovac FGR-4 'Tajfun' Ratnog vazduhoplovstva Nemačke i ispratio ga je iznad Baltičkog mora“, navodi se u saopštenju.Nakon što se strani vojni avion okrenuo od ruske granice ruski lovac se uspešno vratio u bazu.Precizirano je da je let ruskog lovca realizovan strogo u skladu sa međunarodnim pravilima korišćenja vazdušnog prostora, te da je sprečeno narušavanje ruske granice.\nrusija, nemačka, su-27\n21:54 22.07.2021 (Osveženo: 01:16 26.08.2021)\nRuski lovac Su-27 poleteo je kako bi presreo lovac FGR-4 „Tajfun“ nemačkog Ratnog vazduhoplovstva, koga je ispratio iznad Baltičkog mora, saopštio je Nacionalni centar za upravljanje odbranom Rusije.\nKako se navodi, 22. jula iznad Baltičkog mora primećena je vazdušna meta koja se približava ruskoj državnoj granici.\n„Radi identifikacije mete i sprečavanja narušavanja državne granice u vazduh je podignut lovac Su-27 iz sastava dežurnih snaga PVO Baltičke flote. Posada ruskog lovca identifikovala je vazdušnu metu kao višenamenski lovac FGR-4 'Tajfun' Ratnog vazduhoplovstva Nemačke i ispratio ga je iznad Baltičkog mora“, navodi se u saopštenju.\nNakon što se strani vojni avion okrenuo od ruske granice ruski lovac se uspešno vratio u bazu.\nPrecizirano je da je let ruskog lovca realizovan strogo u skladu sa međunarodnim pravilima korišćenja vazdušnog prostora, te da je sprečeno narušavanje ruske granice.